text:
Яңы йылда дәүләт һатып алыуҙары электрон сауҙа майҙандары аша алып барыласаҡ
2011 йылдың 1 ғинуарынан бөтә төбәк һәм муниципаль заказсылар дәүләт заказдарының төп күләмен электрон сауҙа майҙандарында электрон аукциондар үткәреү юлы менән урынлаштырырға тейеш. Федераль закондар талаптары шундай.
Башҡортостанда заказсыларға һәм тәьмин итеүселәргә эшләүе уңайлы булһын өсөн электр сауҙа майҙансыҡтары вәкиллектәре асылған.
Хәтерегеҙгә төшөрәбеҙ, Башҡортостан Республикаһының Дәүләт заказдарын урынлаштырыу буйынса дәүләт комитеты Башҡортостан Республикаһы Президентының 2010 йылдың 4 авгусындағы Указы менән ойошторола. Был ваҡыт эсендә норматив база булдырылды, маҡсаттар һәм бурыстар, дәүләт заказдарын урынлаштырыу принциптары билдәләнде.
Властарҙың фекеренсә, үҙәкләштерелгән һатып алыуҙар ойоштороу бюджет средстволарын һөҙөмтәлерәк файҙаланырға, дәүләт һатып алыуҙары процедураһын асыҡ яһарға, был процестарҙы бойомға ашырғанда коррупцияға юл ҡуймаҫҡа булышлыҡ итәсәк.


c: text/html

text:
Владимир Путин Рәсәй халҡы менән «тура бәйләнешкә» сыҡты
Рәсәй Хөкүмәте рәйесе Владимир Путин ил халҡы менән тура эфирҙа аралаша башланы. Уның сығышы бер юлы бер нисә федераль телеканал, радиостанция һәм интернет-ресурстар аша тапшырылды.
Әлеге «тура бәйләнеш» Владимир Путин өсөн юбилейлы – иҫәп буйынса унынсыһы. Халыҡ менән ошо рәүешле аралашыуҙы ул 2001 йылда Рәсәй Президенты булараҡ башлағайны.
Премьер-министрға үҙенең һорауҙарын студия ҡунаҡтары ғына түгел, Рәсәй төбәктәрендәге кешеләр ҙә бирә аласаҡ. Владивостокта, Түбәнге Тагилда, Сочиҙа, башҡа ҡалаларҙа күсмә студиялар эшләй. Уларҙың береһе Өфөлә ҡуйылған.
Владимир Путинға телефон аша ла мөрәғәт итеп була. Берҙәм мәғлүмәт эшкәртеү үҙәгенә 8-800-200-40-40 телефоны аша Рәсәйҙең теләһә ҡайһы төбәгенән шылтыратырға мөмкин (стационар һәм мобиль телефондарҙан шылтыратыу бушлай). Һорауҙар яҙылған SMS-хәбәрҙәр 0-40-40 һандарына ҡабул ителә — Рәсәй буйынса бөтә элемтә операторҙары телефондарынан хат ебәреү — бушлай. Бынан тыш, Хөкүмәт башлығына «Владимир Путин менән һөйләшеү.Дауамы» программаһының www.moskva-putinu.ru сайтында ла һорау ҡалдырырға мөмкин. Владимир Путин менән «тура бәйләнеш»кә килгән мәғлүмәттәрҙе эшкәртеү үҙәге тура эфир тамамланғанға ҡәҙәр эшләйәсәк.

robotstxt: allowed

filter: keep


text:
Йәштәрҙең башланғыстарын яҡлау һәм үҫтереү йылын ябыу тантанаһы үттеФото: Олег Яровиков
Йәштәрҙең башланғыстарын яҡлау һәм үҫтереү йылын ябыу тантанаһы үтте
Йәштәрҙең башланғыстарын яҡлау һәм үҫтереү йылын ябыу тантанаһы үттеФото: Олег Яровиков
Календарь йыл әле тамамланмауға ҡарамаҫтан, Өфөнөң Ҡала мәҙәниәт йортонда тантаналы рәүештә Башҡортостан Республикаһында Йәштәрҙең башланғыстарын яҡлау һәм үҫтереү йылына йомғаҡ яһанылар. Йәштәр йылын ябыу тантанаһында йәштәр үҙҙәре генә түгел, шулай уҡ бизнес вәкилдәре, йәмәғәт ойошмалары һәм власть вәкилдәре, шул иҫәптән Өфө мэры Павел Качкаев та ҡатнашты.
Бынан тап бер йыл элек тематик йылды асыу хөрмәтенә байрам кисәһендә йәштәр башланғыстары-2009 йылъяҙмаһы кенәгәһен булдырырға ҡарар ителгәйне. Бөгөн, уҙған йылға ҡараш ташлап, тантанала ҡатнашыусылар уның бөтә ваҡиғаларын тағы бер тапҡыр иҫкә төшөрҙө һәм төрлө өлкәләрҙә айырылып торғандарҙы билдәләп үтте.
Әйтергә кәрәк, баш ҡала йәштәренең ғорурланырлыҡ һәм һөйләрлек иҫтәлектәре күп. Мәҫәлән, Өфөнөң 141-се урта мәктәбе уҡытыусыһы Гөлназ Мөхәмәтйәноваға быйылғы йыл төрлө еңеүҙәргә бай булды. Күптән түгел генә ул Мәскәүҙән, өсөнсө Бөтә Рәсәй туған тел уҡытыусыларының оҫталыҡ класынан әйләнеп ҡайтты. Унда Башҡортостан уҡытыусыһы иң яҡшы туған тел уҡытыусыһы тип танылды. 12 йыллыҡ эш стажына эйә булған Гөлназ Әнүәр ҡыҙы быйыл үҙ һөнәри оҫталығын күп тапҡырҙар иҫбатланы. Ул – “Башҡорт теле һәм әҙәбиәте йыл уҡытыусыһы-2009” район, ҡала һәм төбәк-ара конкурстары еңеүсеһе. Бынан тыш, ул “Педагог-тикшеренеүсе” ҡала конкурсында иң яҡшы тип танылды, Өфө хакимиәте башлығының “Башҡортостан Республикаһының дәүләт телдәрен үҫтереүгә һәм пропагандалауға индергән өлөшө өсөн” грантына эйә булды.
Гөлназ Мөхәмәтйәнова әйтеүенсә, уңышҡа өлгәшеү өсөн үҙ эшеңде яратырға кәрәк.
Йәштәр йылының тағы ҡайһы ваҡиғаларын мөһим тип атарға мөмкин һуң? Йылъяҙма биттәрен асҡылап, быға бер төрлө генә яуап табырмын тимә. Барыһы ла мөһим кеүек.
Мәҫәлән, быйыл апрелдә Өфө ҡалаһы ҡала округы Советы ҡарамағында йәштәр йәмәғәт палатаһы ойошторолдо. Был йәштәр парламентаризмын үҫтереүҙә тәүге “ҡарлуғастарҙың” береһе. Йәштәрҙең башланғыстарын яҡлау һәм үҫтереү йылы сиктәрендә баш ҡала предприятиелары һәм ойошмаларының хеҙмәтсән йәштәре араһында “Иң яҡшыларҙан яҡшылар” конкурсы үткәрелде.
Ҡала, республика, Бөтә Рәсәй бейеү коллективтары һәм вокаль ансамблдәре бәйгеләрендә еңеүселәрҙең сығыштары сараға байрам биҙәге өҫтәне. “Йәш ғаилә-2009” ҡала конкурсында «Гран-при» яулаусы Өфөнәң Киров районынан Руслан һәм Рәзилә Шәйхетдиновтар тамашасыларҙы тағы бер тапҡыр үҙ сығыштары менән шатландырҙы.
Шулай ҙа йәш ғаиләләргә, тәрбиәгә бала алыусы ата-әсәләргә һәм балалар йорттарынан сығыусыларға фатир асҡыстары тапшырыу кисәнең төп кульминацияһы булып торҙо.
Улар араһында — ата-әсәһен юғалтҡан өс бер туған ҡыҙҙы тәрбиәгә алыусы Александр һәм Наталья Чувилиндар. Өлкәне Мария — инде вуз студенты, ә Даша һәм Люба мәктәптә уҡый.
Тағы бер ғаилә пары – Рөстәм һәм Эльвира Әхтәмовтар ҙа дүрт балаға бәхет бүләк иткән. Башта улар бәләкәй Тимурҙы, һуңынан Робертты уллыҡҡа ала, ә бер аҙҙан Изабель менән Светлананы ла тәрбиәгә алалар.
Был көндө күп балалы ата-әсәләр Гүзәл һәм Әлфир Насировтар ҙа фатир алыу бәхетенә эйә булды. 26 ноябрҙә уларҙың өс игеҙәк балаһы – Адель, Азалия һәм Артур тыуҙы.
Павел Качкаев шулай уҡ Вадим Казанбаевҡа, Регина Кәримоваға, Михаил Никитинға һәм Игорь Понамаревҡа торлаҡ асҡыстары тапшырҙы. Улар барыһы ла — элек балалар йорттарында тәрбиәләнеүселәр.
Сара ҡунаҡтарын тәбрикләп, Павел Рюрикович, ҡалабыҙ йәш әле, унда йәшәүсе һәр дүртенсе кеше йәш өфөлө статусына эйә, тине.
Йәштәрҙең башланғыстарын яҡлау һәм үҫтереү йылы тамамлана, ләкин был яңы еңеүҙәр, асыштар һәм ҡаҙаныштар булмаясаҡ, тигән һүҙ түгел. Йәштәр үҙҙәре әйтеүенсә, уларҙы яҡшылыҡҡа ынтылыуҙа туҡтатып булмай.


text:
Билдәле мосолман мәғрифәтсеһе Зәйнулла Рәсүлевтың тыуыуына быйыл 175 йыл тула. Республикала был дата киң билдәләнәсәк. Башҡортостан хөкүмәтенең ошо туралағы күрһәтмәһе бар. Документҡа ярашлы майҙа Өфөлә төбәк-ара фәнни-ғәмәли конференция үтәсәк. Уны Башҡорт Дәүләт университеты Тарих, тел һәм әҙәбиәт институты, Башҡортостан мосолмандары Диниә Назараты менән берлектә уҙғара. Конференция йомғаҡтары буйынса йыйынтыҡ та баҫыласаҡ.
Шулай уҡ быйыл Китап нәшриәтендә мосолман зыялыһы Зәйнулла ишандың хеҙмәттәренең һәм уның тураһында китап нәшер ителәсәк. Мәғрифәтсе эшмәкәрлеге тураһында документаль фильм күрһәтеләсәк, Силәбенең Троицк ҡалаһында, Учалы районының Шәрип һәм Әхмәт ауылдарында мемориал таҡтаташтар, Учалы ҡалаһында ишандың бюсы ҡуйыласаҡ. Зәйнулла ишан исемен Учалы районындағы мәкттәптәрҙең береһенә һәм урамына, шулай уҡ Өфөлә бер урамға биреү ҙә ҡарала.
Зәйнулла Рәсүлев 1835-се йылда тыуған, 1917-селә вафат булған. Ул киң күләмле дини, мәғариф һәм мәғрифәтселек эшмәкәрлеге алып барған. Мосолмандар араһында китап нәшер итеүҙе үҫтереүгә лә ул күп көс һалған. 19-сы быуат аҙаҡтарында Троицк ҡалаһында мосолман донъяһында иң билдәле уҡыу йорттарының береһе булған Рәсүлиә мәҙрәсәһен аса.


text:
Өфөләге проблемалы йорт өсөн яңы төҙөүсе табылды
Өфөләге Чернышевский һәм Гончарная урамдары киҫелешендәге торлаҡ йортто ағымдағы йылдың авгусында өлөшләтә файҙаланыуға тапшыра башлаясаҡтар. Хәтерегеҙгә төшөрәбеҙ, «Баир» компанияһы был йорттоң төҙөүсеһе иҫәпләнә ине, ул фатир алыу маҡсатында төҙөлөштә ҡатнашҡан граждандарға 232 миллион һум күләмендә зыян килтергән. Уның етәкселәренә ҡарата енәйәт эше асылған.
Проблемалы йорт төҙөлөшө Өфө хакимиәтенең махсус контроленә алынған, шуның арҡаһында оҙаҡҡа һуҙылған төҙөлөштө тамамларға күптән түгел яңы төҙөүсе табылған. Ул «Башкортостаннефтезаводстрой» тресының «10-сы төҙөлөш идаралығы» яуаплылығы сикләнгән йәмғиәте.
«Башинформ» агентлығына Өфө хакимиәтенең Капиталь төҙөлөш идаралығынан хәбәр итеүҙәренсә, бөгөнгө көндә документтар тәртипкә килтерелә, объектта монтажлау һәм биҙәү эштәре башланған, йылылыҡ трассаһы үткәрелә.
Йортто этап буйынса сафҡа индереү планлаштырыла. Беренсе секция августа әҙер буласаҡ, киләһе секцияларҙы файҙаланыуға тапшырыу ваҡыты төҙөлөш дауамында билдәле буласаҡ. Төҙөлөшкә аҡсаһын һалған бар граждандарға ла яңы төҙөүсе менән килешеүҙәрҙе яңыртырға кәрәк буласаҡ.


text:
Башҡортостандың ҡайһы бер райондарында бер аҙ ямғыр яуыуы көтөлә
24 апрелдә Башҡортостанда аяҙлы-болотло була. БР Гидрометеорология һәм тирә-яҡ мөхиткә мониторинг идаралығынан хәбәр итеүҙәренсә, ҡайһы бер райондарҙа бер аҙ ямғыр яуыуы көтөлә. Ел төньяҡ-көнсығыштан секундына 5-10 метр тиҙлектә иҫә.
Һауа температураһы көндөҙ 7-12 градус йылы була. Республиканың көньяҡ-көнсығыш райондарында һауа температураһы плюс 18 градусҡа тиклем күтәреләсәк.
Көн элгәре һауа температураһы төбәктә плюс 16-24 градус тәшкил итте.


text:
Иң яҡшы башҡарыусыларҙы Ҡурай байрамында ҡатнашырға саҡыралар
30-31 майҙа Октябрьскийҙа Мәҙәниәт йылына арналған республика Ҡурай байрамы үтәсәк.
Байрамды ойоштороусылар – БР Мәҙәниәт министрлығы, Республика халыҡ ижады үҙәге, Октябрьский ҡалаһы ҡала округы хакимиәте һәм БР Ҡурайсылар союзы.
Байрам ҡурайҙы Башҡортостандың төньяҡ-көнбайыш төбәгендә пропагандалау һәм популярлаштырыу, башҡорт халыҡ ҡоралдарында уйнау традицияларын һаҡлау һәм артабан да үҫтереү маҡсатында уҙғарыла.
Республика халыҡ ижады үҙәгенең матбуғат хеҙмәтенән хәбәр итеүҙәренсә, байрам сиктәрендә яңғыҙ башҡарыусылар һәм ансамблдәр конкурсы үтәсәк. Шулай уҡ ансамблдәр ҡатнашыусылары һәм етәкселәре өсөн ижади лаборатория ойоштороу ҡаралған.
Бәйгеселәрҙең сығыштарын билдәле ҡурайсылар, сәнғәт оҫталары, ғалим-фольклорсылар, халыҡ сәнғәтен яҡшы белеүселәр, Ҡурай байрамы конкурсының Гран-при яулаусылары баһалаясаҡ.
Икенсе турға үткән ҡурайсылар башҡорт фольклорының алтын фондын тәшкил иткән 80-дән кәм булмаған халыҡ йырҙарын белергә тейеш.
Һығымтала конкурс еңеүселәре билдәләнәсәк, махсус бүләктәр ҙә ҡаралған – һирәк башҡарыла торған мелодияны табыу өсөн, традицион башҡарыу мәҙәниәте менән ҡулланған өсөн, башҡарыу традицияларының үҙенсәлеген үтәү өсөн, шулай уҡ иң кесе һәм иң өлкән ҡатнашыусыларға.
Байрамда ҡатнашыуға заявкалар 20 майға тиклем түбәндәге адрес буйынса ҡабул ителә: 450103, Өфө ҡалаһы, Зәйнәб Биишева урамы, 17/2, Республика халыҡ ижады үҙәге. Телефон/факс: (347) 289-65-50, электронадрес: gukrcnt@mail.ru, Эльвира Әхмәтйәнова.


text:
Башҡортостан һәм Силәбе өлкәһе сәнғәт күргәҙмәләре менән алмашасаҡ
2012 йылдың апрель-май айҙарында Өфөлә — Силәбе рәссамдарының, ә Силәбелә Өфө рәссамдарының күргәҙмәһе үтәсәк. Бындай килешеүгә Силәбе өлкәһе мәҙәниәт министрының беренсе урынбаҫары Вячеслав Харюшиндың Башҡортостан Республикаһының Силәбе өлкәһендәге даими вәкиле Мөхәмәтулла Хафизов менән осрашыуы барышында Силәбелә өлгәшелде. Сараларҙа Рәсәй Рәссамдар союзының төбәк бүлексәләре вәкилдәре ҡатнашасаҡ.
«Башинформ» агентлығына Башҡортостандың Силәбе өлкәһендәге Даими вәкиллегенең матбуғат секретары Михаил Хәбиров хәбәр итеүенсә, был проект Башҡортостан һәм Силәбе өлкәһенең мәҙәни тормошонда сағыу ваҡиға буласаҡ. Бындай ижади алмашыу күрше төбәктәр араһында мәҙәниәт һәм сәнғәт өлкәһендә хеҙмәттәшлек итеүҙе нығытыуға булышлыҡ итәсәк, тип иҫәпләй ойоштороусылар.


text:
Башҡортостан Финанс министрлығында — яңы министр урынбаҫары Фото: Башҡортостандың Финанс министрлығы
Башҡортостан Финанс министрлығында — яңы министр урынбаҫары
Башҡортостан Финанс министрлығында — яңы министр урынбаҫары Фото: Башҡортостандың Финанс министрлығы
ӨФӨ, 2016 йыл, 2 февраль. /«Башинформ» мәғлүмәт агентлығы, Ольга Мортазина/.
Башҡортостан Хөкүмәте Премьер-министры Азамат Абдюковты республиканың финанс министры урынбаҫары итеп тәғәйенләү тураһындағы бойороҡҡа ҡул ҡуйҙы. Быға тиклем ул ошо уҡ ведомствола дәүләт хеҙмәтен һәм хеҙмәт хаҡын финанслау бүлеген етәкләне.
Азамат Рәмил улы Абдюков 1978 йылдың 1 июнендә Өфөлә тыуған. Ике юғары белемгә эйә: Өфө дәүләт нефть техник университеты (инженер) һәм Өфө дәүләт иҡтисад һәм сервис академияһы (иҡтисадсы). Техник фәндәр кандидаты. 2002 йылдан алып Башҡортостандың Финанс министрлығында эшләй. Беренсе категориялы иҡтисадсынан алып бүлек етәксеһенә тиклем хеҙмәт юлы үткән.


text:
Өфөлә 1 декабрҙән электр транспортында юл йөрөү хаҡы артасаҡ
ӨФӨ, 2014 йыл, 17 ноябрь. /«Башинформ» мәғлүмәт агентлығы, Розалия Вәлиева/.
Өфөлә 1 декабрҙән алып трамвай һәм троллейбустарҙа юл йөрөү хаҡы артасаҡ. Билет хаҡы 12-нән 15 һумға күтәреләсәк. «Юл хаҡын арттырыу экологик таҙа транспортта йөрөү уңайлығын күтәреүгә өндәлгән эшкә комплекслы ҡарарға мөмкинлек бирәсәк», — тип хәбәр ителә Өфө хакимиәтенең рәсми сайтында.
Ҡулаҡса менән түләгәнгә ҡарағанда электрон пластик карта буйынса –12 һумға йөрөү осһоҙораҡ буласаҡ. Карталары булған өфөләргә уны алмаштырыға кәрәкмәй. Бынан тыш, Өфө ҡалаһының Муниципаль электр транспорты идаралығында хатта бөгөнгө хаҡтар менән сағыштырмаса юл хаҡын кәметеү мөмкинлеге биреүсе төрлө тариф пландары әҙерләгәндәр. Айлыҡ абонементтар сиктәрендә 200 һәм 285-шәр һумлыҡ 20 һәм 30 тапҡыр юл йөрөрлөк тарифтар буласаҡ. Шулай итеп, был тарифтар сиктәрендә бер тапҡыр электр транспортында йөрөү 10 һәм 9,5 һумға барып баҫасаҡ. Айына 60 сәфәргә иҫәпләнгән абонемент 540 һум (билет хаҡы — 9 һум), ә студенттар, ташламалы һәм мәктәп уҡыусылары карталары 50 тапҡыр йөрөүгә — 380, 285 һәм 230 һум торасаҡ.
Айына 90 тапҡыр юл йөрөү 720 һумға (билет хаҡы — 8 һум), студенттар, ташламаға эйә булыусы кешеләр, уҡыусылар өсөн 90 сәфәр — 630, 470 һәм 375 һумға барып баҫасаҡ. 900 һумға айына 120 тапҡыр йөрөргә мөмкин (бер билет хаҡы — 7,5 һум).
Багаж хаҡы элекке 7 һум урынына 9 һум күләмендә билдәләнгән.
Билдәләп үтергә кәрәк, файҙаланылмаған юл йөрөүҙәр ай аҙағында юҡҡа сығасаҡ, шуға күрә ҡала халҡына алдан үҙҙәре өсөн уңайлы варианты һайларға кәрәк.
Әлеге ваҡытта Өфөлә 170 меңдән ашыу пластик түләү картаһы теркәлгән. Яңы тариф пландарын һайларға мөмкин булған 14 транспорт картаһы һатыу һәм тултырыу урыны бар. Уларҙың теҙмәһе менән Өфө ҡалаһының Муниципаль электр транспорты идаралығы сайтында танышырға мөмкин. Артабан бындай урындар күбәйәсәк. «Өфө-Матбуғат» муниципаль унитар предприятиеһы менән һөйләшеүҙәр алып барыла, был маҡсаттар өсөн түләү терминалдарын һәм интернетты файҙаланыу күҙаллана.


text:
Стәрлетамаҡта республика Кейекбай уҡыуҙары үтте
Стәрлетамаҡта 3-сө гимназияла халыҡ-ара Туған тел, яҙма һәм мәҙәниәт көнөнә арналған «Кейекбай уҡыуҙары» ғилми-ғәмәли конференцияһы үтте. Форум Башҡортостан Республикаһы Хөкүмәте менән раҫланған «2012 – 2016 йылдарға Башҡортостан Республикаһы халыҡтарының телдәрен һаҡлау, өйрәнеү һәм үҫтереү» республика маҡсатлы программаһына ярашлы үткәрелде.
Конференцияны үткәреү урыны осраҡлы ғына һайланманы — 3-сө гимназия форум инициаторы булып тора һәм Йәлил Кейекбаев исемен йөрөтә. Мәктәп музейында танылған ғалим һәм педагогтың тормошо һәм ижады тураһында бай материал тупланған. Гимназия уҡытыусылары уның эшен уңышлы дауам итә.
Конференцияны асыу тантанаһында Стәрлетамаҡ хакимиәтенең мәғариф бүлеге начальнигы урынбаҫары Гөлнур Илмәтова Йәлил Кейекбаевтың тормошо тураһында һөйләне. Ул башҡорт тел ғилемен һәм тюркологияны үҫтереүгә ҙур өлөш индергән күренекле ғалим-тел белгесе, теоретик булды, тип билдәләне үҙ сығышында Гөлнур Илмәтова.
Кейекбай уҡыуҙарында ҡатнашыусылар йылдан-йыл арта бара. Быйыл форумға республиканың төрлө ҡалаларынан һәм райондарынан, шулай уҡ Яр Саллыһы ҡалаһынан (Татарстан Республикаһы) 250-нән ашыу вәкил килде.
Ғилми-ғәмәли конференцияла ҡатнашыу өсөн 384 уҡыусы һәм студенттың, 149 педагог һәм методистың эштәре тәҡдим ителде. Башҡорт дәүләт университетының Стәрлетамаҡ филиалы уҡытыусыларынан торған квалификациялы комиссия Башҡортостандың 40 район һәм ҡалаһынан һәм Татарстандан 160 уҡыусының, 47 уҡытыусы һәм методистың эшен ентекле ҡарап һайлап алды. Иң яҡшы эштәрҙе материалдар йыйынтығына берләштереп, конференцияла ҡатнашыусыларға тәҡдим ителде.
Уҡыусылар өсөн конференция эше 10 секцияла ойошторолдо, ә уҡытыусылар һәм методистар өсөн — ике түңәрәк өҫтәлдә. Секциялар һәм түңәрәк өҫтәлдәр ойоштороу өсөн Башҡорт дәүләт университеты һәм ӨДНТУ филиалдарынан, шулай уҡ Стәрлетамаҡ күп профилле профессиональ колледжынан ғалимдар, методистар һәм уҡытыусылар саҡырылды.


text:
Өфөлә бесәйҙәр күргәҙмәһе үтәсәк
26-27 ғинуарҙа Өфөлә Башҡортостандың Фелинология федерацияһы Кубогына халыҡ-ара бесәйҙәр күргәҙмәһе үтә. Судья булараҡ Пенза һәм Астрахань эксперттары саҡырылған. Күргәҙмәлә республиканың төрлө район һәм ҡалаларынан, шулай уҡ күрше республика һәм өлкәләрҙән йөҙләгән йорт хайуаны ҡатнашасаҡ.
Йола буйынса сарала ҡатнашыусылар һәм тамашасылар өсөн күңел асыу программаһы ла ҡаралған. Бынан тыш, бесәй балаларын һатыу ойоштороласаҡ.
Бындай күргәҙмәләр Башҡортостан баш ҡалаһында, ғәҙәттә, йылына ике тапҡыр ойошторола. Ике көн эсендә сараға килеүселәр һаны бер нисә меңгә етә. Күргәҙмәлә шулай уҡ ветеринария белгестәре һәм профессиональ бесәй аҫраусылар буласаҡ, улар теләгән һәр кемгә консультация бирәсәк.


text:
«Матурлыҡ һәм һаулыҡ”, “Текстиль һәм мода” күргәҙмәләре асылдыФото: Рафиль Сахабутдинов
«Матурлыҡ һәм һаулыҡ”, “Текстиль һәм мода” күргәҙмәләре асылды
«Матурлыҡ һәм һаулыҡ”, “Текстиль һәм мода” күргәҙмәләре асылдыФото: Рафиль Сахабутдинов
4 ноябрҙә Өфөлә, Нефтселәр мәҙәниәт һарайында, бер юлы ике күргәҙмә асылды: “Матурлыҡ һәм һаулыҡ” XVII махсус күргәҙмә-йәрминкәһе һәм “Текстиль һәм мода” Х юбилей махсус күргәҙмә-йәрминкәһе.
Рәсәйҙең 22 төбәгенән, шул иҫәптән Мәскәү, Ленинград, Силәбе, Һамар, Һарытау, Свердловск өлкәләренән, 150 предприятие һәм ойошма үҙ экспозицияларын тәҡдим итте. Экспоненттар иртәнән алып эшләй башлай.
Был күргәҙмәләр ҡала халҡына бик оҡшай, сөнки бында модельерҙарҙың яңы идеялары менән танышырға һәм гардеробыңды тулыландырырға мөмкин. Хаҡты етештереүселәр үҙҙәре билдәләй, шуға күрә күргәҙмәләрҙә, ғәҙәттә, сауҙа бик әүҙем бара. Өфө трикотаж фабрикаһы кеүек ҙур етештереүселәр генә түгел, бәләкәй предприятиелар, шула иҫәптән ательелар ҙа килеүселәрҙе баштан-аяҡ кейендерергә әҙер.
Модалы кейемдең айырылғыһыҙ өлөшө – ҡыҙыҡлы аксессуарҙар. Күргәҙмәлә улар ҙа аҙ түгел. Ҡиммәтле металдарҙан биҙәүестәр һәм элиталы бижутерия.
Күргәҙмәләр дүрт көн буйына эшләйәсәк. Программаның кульминацияһы булып “Модалы заман” гала-шоуы торасаҡ. Ул “Евро-Өфө-Азия” форумы юбилейына арналасаҡ. Модельерҙар үҙҙәренең яңы коллекцияларын күрһәтәсәк.


text:
Ubuntu
Ubuntu (әйтелеше: «убу́нту») – иң таралған Linux дистрибутивтарының береһе.
Зулу теленән тәржемә иткәндә "убунту" һүҙе "кешелеклелек" тигәнде аңлата. Ubuntu Debian GNU/Linux проектынан килеп сыҡҡан. (Беренсе Ubuntu сығарылышы – 2004 йылдың 20 октябре)
Аҙаҡҡы Ubuntu сығарылышы - 2010 йылдың 10 октябрендәге 10.10 (Maverick Meerkat) өлгөһө. Ғәҙәттә 6 ай һайын яңы өлгөһө сыға. Ubuntu-ның төп ойошторыусоһы һәм спонсоры — Марк Шаттлворҫтың Canonical Ltd ойошмаһы. Күп телле, түләүһеҙ. Эшләүе өсөн 256 мегабайт RAM һәм дискта 3 Гигабайт буш урын кәрәк.
Дистрибутив:
- OpenOffice.org офис пакеты,
- Mozilla Firefox Интернет браузеры
- GIMP Графика мөхәррирләүсеһе.
Live-CD (Компьютерға ҡуймайынса эшләргә була) технологияһы менән ойошторолған.
Варианттары[үҙгәртергә | вики-тексты үҙгәртергә]
Был Linux дистрибутивтың үҙ варианттары ла сыға башланы - Xubuntu, Runtu, һ.б.
- UbuntuME (Möselman Edition) тураһында ла әйтергә кәрәк. Был йыйынтыҡта мосолмандар өсөн бик күп программалар бар.
Ubuntu тураһында[үҙгәртергә | вики-тексты үҙгәртергә]
{{|bs}} {{|de}} {{|hr}} {{|it}} {{|ml}} {{|tt}} {{|uk}}


text:
Башҡортостан 1-се майҙы ҡаршыларға әҙерләнә
Был көндө профсоюздар ҙа, берләшкән оппозиция ла урамдарға меңләгән кешене сығарырға вәғәҙә итә.
Ҡалған мәсьәләләрҙе хәл итеү өсөн профсоюздар халыҡты урамдарға сығырға саҡыра. Әммә улар оппозиция митингына ҡушылмаясағы тураһында белдерә. Тәртипһеҙлектәр ихтималлығын күҙ уңында тотоп республика милицияһы көсәйтелгән эш режимына күсерелде. Киң мәғлүмәт сараларында иһә икенсерәк төрлө пропаганда башланды. Митингтарҙа мөмкин тиклем аҙыраҡ халыҡ ҡатнашһын өсөн синоптиктар баҡсаға барырға, көндәрҙең тиҙҙән һыуытасағы, ямғырҙар башланасағы тураһында иҫкәртәләр.


text:
Статистика
Статистика - йәмғиәт тормошонда булған күренештәрҙең һан күрһәткестәрен билдәләүсе фән һәм ғәмәли эшмәкәрлек тармағы. Бер үк ваҡытта шул һан күрһәткестәрҙе статистика тип атайҙар.
Статистика (латынса Status) һүҙенең мәғәнәһе ниндәйҙер нәмәнең торошон аңлата.
Йәмғиәт тураһында мәғлүмәтте теркәү кәрәклеген тәү-тормош кешеләренең дә аңы еткән. Быны мәмерйә һүрәттәре дәлилләй. Ул ваҡыттағы тормош күренештәрен (ҡырағай йәнлектәргә һунар) генә һүрәтләү түгел, ә уның һан күрһәткестәре булған таяҡсалар һыҙып ҡалдырғандар. Фәнни әйләнешкә статистика һүҙе XVIII быуатта Готфрид Ахенфель (1719-1772) тарафынан индерелгән тип иҫәпләнә.
Рәсәй дәүләте кимәлендә рәсми рәүештә ғәмәли эшмәкәрлек булараҡ статистика 1802 йылдың 20 (яңыса) сентябрендә барлыҡҡа килгән тип фаразларға була. Был көндө император Александр I «...министерлыҡтар тарафынан мәғлүмәттәр бирергә...» тигән фарманға ҡул ҡуя. Һәр йылдың 20 сентябре, рәсми рәүештә иҫтәлекле көндәр исемлегенә индерелмәүгә ҡарамаҫтан, Рәсәйҙең статистика тармағында эшләүсе хеҙмәткәрҙәр тарафынан байрам итеп билдәләнә.
Тарихи Башҡортостанда статистиканың губерна комитеты 1835 йылдың 9 (21) мартында асыла. 1917 йылға тиклем губерна статистика комитетының рәсми етәксеһе губернатор булған.


text:
Өфөлә республиканың алдынғы һаулыҡ һаҡлау хеҙмәткәрҙәрен хөрмәтләнеләрФото: Олег Яровиков
Өфөлә республиканың алдынғы һаулыҡ һаҡлау хеҙмәткәрҙәрен хөрмәтләнеләр
Өфөлә республиканың алдынғы һаулыҡ һаҡлау хеҙмәткәрҙәрен хөрмәтләнеләрФото: Олег Яровиков
Өфөлә республиканың алдынғы медицина хеҙмәткәрҙәрен хөрмәтләү тантанаһы үтте. Ҡала мәҙәниәт һарайында үткән был тантанала 500 самаһы кеше: врачтар, шәфҡәт туташтары, санитарҙар, фельдшерҙар, медицина хеҙмәте ветерандары ҡатнашты. Традиция буйынса һаулыҡ һаҡлау хеҙмәткәрҙәренең һөнәри байрамдары алдынан Башҡортостан Республикаһы Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры урынбаҫары, хеҙмәт һәм халыҡты социаль яҡлау министры Фидус Ямалетдинов, БР һаулыҡ һаҡлау министры Андрей Евсюков, башҡа профилле структуралар һәм ведомстволар етәкселәре ҡотланы.
Мортаза Рәхимов, республикала һаулыҡ һаҡлау социаль өлкәнең өҫтөнлөклө йүнәлештәренең береһе булып тора, тип билдәләне.
— Беҙҙә тармаҡты үҫтереү концепцияһы һәм оҙайлы ваҡытҡа программа ҡабул ителгән һәм тормошҡа ашырыла. Системаны финанслау күләмдәре йылдан-йыл арта. Былтыр ғына һаулыҡ һаҡлауға бүленгән сығымдар күләме 25 миллиард һумға яҡын тәшкил итте. Һуңғы биш йылда ул ике тапҡырҙан ашыуға артты. Бындай аҡсалата һалыуҙар йыл һайын беҙгә 40-50 һаулыҡ һаҡлау объекты төҙөргә һәм реконструкцияларға, кәрәкле заманса ҡорамалдар һатып алырға булышлыҡ итә, — тине БР Президенты.
Һөнәри байрамдары алдынан Башҡортостан Президенты Мортаза Рәхимов ҡулынан тағы 18 кеше БР Хөрмәт грамоталары, «БР-ҙың атҡаҙанған табибы», «БР-ҙың атҡаҙанған һаулыҡ һаҡлау хеҙмәткәре» исемдәре бирелеү тураһында таныҡлыҡ һәм билдәләр алды.
Стәрлетамаҡ үҙәк район поликлиникаһының баш табибы Тәлғәт Бикмөхәмәтовҡа «Башҡортостан Республикаһының атҡаҙанған врачы» тигән почетлы исем бирелде. Награданы ҡабул итеп, Тәлғәт Марат улы, киләсәктә лә Стәрлетамаҡ районы халҡының һаулығын һаҡлауға бөтә көсөмдө һаласаҡмын, тип белдерҙе.
Медицина өлкәһендә 31 йыл эшләгән Белорет үҙәк район клиник дауаханаһының тиҙ медицина ярҙамы өлкән табибы Людмила Хлесткина өсөн ул көндө икеләтә байрам булды, ул Башҡортостан Республикаһының Хөрмәт грамотаһы менән бүләкләнде.
Людмила Георгиевна, бөгөн Белореттың һаулыҡ һаҡлау өлкәһендә эшләү өсөн бөтә уңайлы шарттар булдырылған, тип айырып билдәләне:
— Беҙҙә балалар поликлиникаһы төҙөлә, яңы бала табыу йорто асылды, тиҙ медицина ярҙамы бүлексәһендә махсус машиналар эшләй — быларҙың барыһына ла БР Президенты, Хөкүмәтебеҙ ярҙамында өлгәшелде.
Хәйер, лайыҡлы наградаларҙы медицина хеҙмәткәрҙәре генә алманы. БР һаулыҡ һаҡлау өлкәһен үҫтереүгә ҙур өлөш индергәне өсөн Башҡортостан Президенты Мортаза Рәхимов та наградланды. Республика башлығы беренсе булып иҫтәлекле «Алтын табип» статуэткаһына эйә булды — Башҡортостан медиктары йыл һайын үткәрелгән профессиональ конкурста еңеүселәрҙе дәртләндереү өсөн ошондай символ һайлаған. Был награда 25 кешегә тапшырылды.
Медицина хеҙмәткәрҙәре көнө йыл һайын июндең өсөнсө йәкшәмбе көнөндә билдәләнә. Быйыл был байрам утыҙынсы тапҡырына үткәреләсәк.
Башҡортостанда бөгөн 34 мең 780 койка дөйөм ҡеүәт менән 206 дауахана учреждениеһы иҫәпләнә. Республика һаулыҡ һаҡлау өлкәһендә 100 меңдән ашыу кеше эшләй, шуларҙың 15,7 меңе – юғары белемле табиптар һәм 42 мең урта медицина хеҙмәткәре.


text:
Өфөлә Башҡортостан Республикаһында Эшҡыуарлыҡ аҙналығы асылдыФото: Олег Яровиков
Өфөлә Башҡортостан Республикаһында Эшҡыуарлыҡ аҙналығы асылды
Өфөлә Башҡортостан Республикаһында Эшҡыуарлыҡ аҙналығы асылдыФото: Олег Яровиков
ӨФӨ, 2014 йыл, 2 декабрь. /«Башинформ» мәғлүмәт агентлығы, Артур Басыров/.
Башҡортостан Республикаһында Эшҡыуарлыҡ аҙналығы – эшлекле форум Өфөлә 2 декабрҙә асылды. Уны үткәреү урыны – «Йәшлек» спорт-һауыҡтырыу комплексы.
Журналистарға республиканың Сауҙа-сәнәғәт палатаһы президенты Юрий Пустовгаров хәбәр итеүенсә, Аҙналыҡтың төп бурысы – бәләкәй, урта һәм эре бизнес вәкилдәре тәжрибә уртаҡлаша һәм ҡатмарлы иҡтисади хәлдәрҙән бергәләп сығыу юлдарын таба алырлыҡ эшҡыуарҙарҙың аралашыуы өсөн файҙалы майҙансыҡ булдырыу. Майҙансыҡтың онлайн режимында даими эшләүе күҙаллана.
Форумдың һәр көнө тематикаһы яғынан эшҡыуарҙар өсөн көнүҙәк булған теге йәки был мәсьәләгә арналасаҡ: «Ҡайҙан аҡса алырға?», «Бәләкәй бизнес илгә кәрәкме?», «Сит илдәр беҙгә ярҙам итәсәкме?» һәм «Ни өсөн бизнесҡа юғары технологиялар һәм инновациялар?».
Быйыл форумға 500-ләп ҡатнашыусы килгән. Көн һайын улар өсөн семинарҙар, оҫталыҡ кластары, һүҙ көрәштереүҙәр һәм түңәрәк өҫтәлдәр уҙасаҡ. Башҡортостан Республикаһының Эшҡыуарлыҡ аҙналығы Өфөлә 5 декабргә ҡәҙәр эшләйәсәк.


text:
Фото:
«Аҡбуҙат» журналы «Әкиәттә ҡунаҡта» тип аталған күргәҙмәһенә саҡыра
Фото:
Башҡорт телендә сыҡҡан «Аҡбуҙат» журналы «Әкиәттә ҡунаҡта» тип аталған күргәҙмә ойоштормаҡсы. Унда журнал редакцияһына үҙенең һүрәттәрен ебәргән 50 баланың ижады күрһәтеләсәк. «Аҡбуҙат» редакцияһынан хәбәр итеүҙәренсә, күргәҙмә Башҡортостан Республикаһының Милли музейында асыла. Ул Санкт-Петербургтың «Донъя халыҡтары әкиәттәре» балауыҙ һындар күргәҙмәһе сиктәрендә үтәсәк. «Әкиәттә ҡунаҡта» күргәҙмәһе 20 июнгә тиклем эшләй.
«Аҡбуҙат» журналының кескәй уҡыусылары ижады менән түбәндә күрһәтелгән һылтанма буйынса интернетта ла танышырға мөмкин:


text:
Башҡорт дәүләт университеты студенттары II Евразия иҡтисади йәштәр форумында Гран-при алды
Башҡорт дәүләт университетының Нефтекама филиалы студенттары Екатеринбургта Урал дәүләт иҡтисад университеты базаһында үткән «Цивилизациялар диалогы – «Төньяҡҡа юл» II Евразия йәштәр иҡтисади форумының финал фестивалендә лайыҡлы сығыш яһаны.
Юғары уҡыу йортоноң матбуғат үҙәгенән хәбәр итеүҙәренсә, был абруйлы форум 110 донъя иленән һәм Рәсәйҙең 60 төбәгенән йәштәрҙе йыйған.
Сара сиктәрендә 15 йүнәлеш буйынса йәштәр проекттары конкурстары үткәрелгән. Нефтекама филиалы студенттарының эше айырым билдәләнгән. Мәҫәлән, Айваз Ғәлләмов менән Айгөл Әкбәрованың «Евразия Green» йүнәлеше буйынса «Ҡалдыҡтарҙы – табышҡа» номинацияһында әҙерләнгән проекты беренсе дәрәжәләге дипломға лайыҡ булған. Башҡорт дәүләт университеты студенттары Яна Солтанова менән Вадим Ғәлиәхмәтовтың «XXI быуат мәғариф башланғыстары» инновацион проекттар конкурсында «XXI быуат мәктәбе (колледжы, университеты)» номинацияһындағы йәнә бер эше Евразияның беренсе дәрәжәләге дипломын һәм Гран-прийын яулаған.


text:
М.Аҡмулла исемендәге Башҡорт педагогия университеты терәк гуманитар юғары уҡыу йорто статусын алды Фото: Олег Яровиков
М.Аҡмулла исемендәге Башҡорт педагогия университеты терәк гуманитар юғары уҡыу йорто статусын алды
М.Аҡмулла исемендәге Башҡорт педагогия университеты терәк гуманитар юғары уҡыу йорто статусын алды Фото: Олег Яровиков
ӨФӨ, 2016 йыл, 26 май. /«Башинформ» мәғлүмәт агентлығы, Эльмира Сабирова/.
М.Аҡмулла исемендәге Башҡорт дәүләт педагогия университеты илдә тәүгеләрҙән булып терәк гуманитар юғары уҡыу йорто статусын алды. Был хаҡта Рәсәй мәғариф һәм фән министры урынбаҫары Вениамин Каганов етәкселегендә уҙғарылған бөтә Рәсәй вебинарында билдәле булды.
Программаны тормошҡа ашырыу буйынса һайлап алыуҙа илдең 90-дан ашыу юғары уҡыу йорто ҡатнашты. Әммә терәк вуз статусы шуларҙың бишәүһенә генә бирелде. БДПУ-нан тыш, А.С.Пушкин исемендәге дәүләт рус теле институты, Көньяҡ-көнбайыш дәүләт университеты, Пятигорск дәүләт лингвистика университеты һәм Петрозаводск дәүләт университеты.
«Әлеге проектта М.Аҡмулла исемендәге Башҡорт дәүләт педагогия университеты айырым роль уйнай, илдә мосолман мәғарифын үҫтереү һәм халыҡ-ара йәштәр проекттарын ойоштороуҙа ҡатнашыу тәжрибәһенә эйә», — тип билдәләне Вениамин Каганов.
Терәк гуманитар юғары уҡыу йортоноң төп бурыстары — сит илдә рус телен өйрәнеү буйына белем биреү программаларына ғилми-методик әҙәбиәт әҙерләү, илдә һәм унан ситтә Рәсәй тарихын, рус телен һәм мәҙәниәтен популярлаштырыу, сит илдәргә йәки Рәсәй төбәктәренә экспедициялар ойоштороу.


text:
Башҡортостан гимнының һүҙҙәре яҙылды
Пушкин күргән телһеҙ башҡорттоң теле асылыр көн 18 сентябрҙә буласаҡ.
Баҡтиһәң ошо йылдар эсендә 160 шиғыр тәҡдим иткәндәр, тик береһе лә республика илһөйрлеген сағылдыра алмаған. Дәүләт гимнының барыһына ла оҡшаған версияһын башҡортса депутат Рауил Бикбаев менән ғалим Рәшит Шәкүр ижад иткән. Шиғырҙы урыҫ теленә Фәрит Иҙрисов Светлана Чулаева ярҙамы менән тәржемәләгән. Махсус комиссияға тәржемә лә оҡшаған.
Республиканың дәүләт гимнының шиғыры барлыҡҡа килеүгә бәйле депутаттар 18 сентябрҙә көҙгө сессиялағы тәүге ултырышта Башҡортостандың дәүләт символикалары тураһындағы 122-се ҡанунына үҙгәрештәр индерәсәк.


text:
Фото:
Рөстәм Хәмитов Һиндостандың Рәсәйҙәге Илсеһе Аджай Малхотра менән осрашты
Фото:
28 июндә Башҡортостан Президенты Рөстәм Хәмитов Һиндостандың Рәсәй Федерацияһындағы Ғәҙәттән тыш һәм Тулы хоҡуҡлы Илсеһе Аджай Малхотра менән осрашты. Республика башлығының матбуғат хеҙмәтенән хәбәр итеүҙәренсә, осрашыуҙа Башҡортостан менән Һиндостан араһындағы иҡтисади һәм мәҙәни хеҙмәттәшлек мөмкинлектәре тикшерелде.
Рөстәм Хәмитов осрашыу барышында Һиндостан Илсеһенең Башҡортостан Республикаһында һуңғы тапҡыр алты йыл элек булыуын билдәләне.
— Башҡортостан Республикаһының Рәсәй Федерацияһындағы ҙур, етди территория булыуын иҫәпкә алғанда, был ярайһы оҙаҡ, — тине Президент. — Ил иҡтисадында республикабыҙ тотҡан ролдең һәм урынының ҙур булыуын аңлайбыҙ. Быйыл апрелдә Рәсәй менән Һиндостан араһында дипломатик мөнәсәбәттәр булдырылыуына 65 йыл тулды. Ошо йылдар дауамында Рәсәй-Һиндостан мөнәсәбәттәре ихлас дуҫлыҡ, партнерлыҡ, хеҙмәттәшлек өлгөһө булды. Беҙҙең республика Һиндостан менән Рәсәй Федерацияһы араһындағы тауар әйләнешен арттырыуға тос өлөш индерә. Былтыр беҙ 250 млн долларлыҡ күләмгә еттек. Шул уҡ мәлдә ҙур өлөшө — ул Рәсәйҙән Һиндостанға экспорт, машина эшләү продукцияһының, химия тауарҙарының экспорты. Әммә беҙ, һис шикһеҙ, халыҡ-ара сауҙа тигеҙлеге һаҡланһын һәм Һиндостандан импорт тауарҙар өлөшө артһын, тигән теләктәбеҙ. Беҙ бөгөн дә медикаменттар, кейем, ҡорамалдар, көнкүреш техникаһы, ҡара металдан изделиелар алабыҙ. Әммә был ғына аҙ, был күләмдәрҙе арттыра барырға, шуға ла был йүнәлештәге эштәрҙе әүҙемләштерергә кәрәк.
Рөстәм Хәмитов әйтеүенсә, республика авиация техникаһын поставкалау буйынса ике яҡҡа ла файҙалы хеҙмәттәшлекте арттыра барыуын дауам итәсәк.
— Шәмбе көндө HAL корпорацияһының ҙур делегацияһын ҡабул итәбеҙ, — тип билдәләне республика башлығы. — Беҙ үҫеш перспективаларын тикшерәсәкбеҙ. Башҡортостан Республикаһы власы был эшмәкәрлек йүнәлешен хуплай, ошо төрҙәге экспорт үҫешһен һәм уның күләмдәре артһын өсөн беҙ мөмкин булғандың барыһын да эшләйәсәкбеҙ. Беҙҙең республика һәм Һиндостан араһында әүҙем мәҙәни бәйләнеш булдырылған. Киләһе йылда «Башҡортостан – Һиндостан» дуҫлыҡ һәм мәҙәниәт бәйләнештәре йәмғиәтенең 40 йыллығын билдәләйбеҙ. Ул ошо төрҙәге тәүге йәмғиәттәрҙең береһе, һәм бөгөн был ойошма эшмәкәрлегенең бай эстәлекле булыуы ҡыуандыра. Бынан тыш, Өфөлә һинд мәҙәни үҙәге лә эшләп килә, ошо мөнәсәбәттәр, мәҙәни хеҙмәттәшлек, мәҙәни бәйләнештәр үҫешһен өсөн бөгөн ул да икенсе төрлөрәк эшләй башларға тейеш. Беҙ уларға финанс яҡтан да, мәҙәниәт үҙәген урынлаштырыу, матди йәһәттән тәьмин итеү яғынан да ярҙам итергә әҙер. Был мәҙәниәт үҙәге эшмәкәрлегенең әүҙемләшеренә бер шигебеҙ ҙә юҡ.
Рөстәм Хәмитов Башҡортостан хеҙмәттәшлек итеү өсөн Һиндостанға тәҡдим итә алған йүнәлештәрҙе атаны.
— Иң элек, был республиканан Ка-32, Ка-220 серияһындағы вертолеттар кеүек юғары технологик продукцияны, автоцистерналар, бетон болғаусы машиналар, троллейбустар, автобустар, электр энергияһы етештереү өсөн газ турбиналы техниканы поставкалау. Беҙ «Ҙур химия» халыҡ-ара форумы үткәрәбеҙ, һәм киләһе йылда ошо форумда ҡатнашыу өсөн Һиндостан белгестәрен саҡырырға теләр инек. Унда Һиндостан бизнесы менән Рәсәй Федерацияһы бизнесын берләштерергә, үҫеш өсөн уртаҡ мөмкинлектәр табырға һәм ошоға бәйле башҡа эштәрҙе алып барырға мөмкин булыр ине. Артабан. Өфө дәүләт нефть техник университеты нигеҙендә нефть эшкәртеү, нефть сығарыу буйынса кадрҙар әҙерләү, Өфө дәүләт авиация университетында авиация двигателдәре буйынса инженерҙар әҙерләү, файҙалы ҡаҙылмалар табыу өлкәһендә, ағас эшкәртеү, ауыл хужалығы производствоһы, төҙөлөш проекттары, туризм, ял һәм башҡа өлкәләрҙә мөмкин булған хеҙмәттәшлек. Йүнәлештәр бик күп. Артистарыбыҙ Һиндостанда күп тапҡыр гастролдәрҙә булды. Беҙҙең ҡурсаҡ театры — 25 йыл элек «Һинд легендаһы» спектакле өсөн Джавахарлал Неру исемендәге халыҡ-ара премияһына лайыҡ булған берҙән-бер Рәсәй театры. Беҙ был театр өсөн яңы бина төҙөргә йөкләмә алабыҙ. Ул заманса, матур, бәлки Рәсәйҙәге иң яҡшы ҡурсаҡ театры бинаһы буласаҡ. Төҙөлөш эштәрен быйыл уҡ башлаясаҡбыҙ.
Осраҡтан файҙаланып, Рөстәм Хәмитов юғары ҡунаҡты 15 августа билдәләнәсәк байрам — Һиндостандың үҙаллылығының 65 йыллығы менән ҡотланы, «бөйөк, ҡеүәтле ил» халҡына рәхмәт һүҙҙәре белдерҙе, уңыштар теләне.
Аджай Малхотра, үҙ сиратында, Һиндостандың Рәсәй һәм Башҡортостан Республикаһына иң яҡшы мөнәсәбәттә булыуын билдәләне.
— Дипломатик кимәлдә беҙҙең мөнәсәбәттәр 65 йыл элек урынлаштырылған, әммә кешеләр араһында улар электән, бер нисә быуат дауам итә, — тине Илсе. — Беҙҙең Рәсәйгә ҡарата ҡыҙыҡһыныуыбыҙ ҙур, Рәсәй ҙә, Башҡортостан да беҙҙең менән ҡыҙыҡһыналыр, тип уйлайым. Әлбиттә, һеҙ әйткәнсә, Өфө моторҙар эшләү берекмәһе менән бәйләнештәребеҙ бар. Бөгөн унда булдым һәм берлектәге эштәрҙең нисек барғанын күрҙем. Бөгөн йәнә Башҡорт дәүләт медицина университетына барҙыҡ, унда 40-лаған студентыбыҙ белем ала. Һеҙҙең ҡурсаҡ театры менән бәйләнеш тотабыҙ. Уларҙы тиҙ арала тағы Һиндостанға саҡырырбыҙ, тип ышанам. Был беҙҙең өсөн дә, балаларыбыҙға ла ҡыҙыҡлы булыр, тип уйлайым. Мәскәүҙә ҙур мәҙәни үҙәгебеҙ бар, ләкин бында ла мәҙәни хеҙмәттәшлек булдырыр өсөн ҡыҙыҡлы нәмәләр күп. Шуға ла бында ыңғай мөмкинлектәр күрәбеҙ. Күреүемсә, фармацевтикала бик яҡшы мөмкинлектәр бар. Халыҡ-ара компаниялар парнерҙар табып, Рәсәйҙә эшләй башларға тейеш, беҙ инвестиция һалырға урын эҙләйбеҙ. Һинд компанияларына ла килергә, Өфөнө ҡарарға тәҡдим итәсәкмен. Картаға ҡарағас та, кешеләр республикағыҙҙың һәм Өфөнөң үҙәктә урынлашҡанын асыҡ күрә.


text:
Австрия
А́встрия (нем. Österreich), рәсми исеме А́встрия Республика́һы (нем. Republik Österreich) — Үҙәк Европала урынлашҡан ил, идара итеү формаһы буйынса парламентар һәм демократик республика. Австрия 9 федераль штаттан тора.
1955 йылдан башлап Австрия Берләшкән Милләттәр Ойошмаһы ағзаһы, 1995 йылдан — Европа Берләшмәһе ағзаһы.
Дәүләт төньяҡтан Германия һәм Чехия менән, көньяҡтан Словения һәм Италия менән, көнбайыштан Швейцария һәм Лихтенштейн менән, көнсығыштан Словакия һәм Венгрия менән сиктәш.
Йөкмәткеһе
Дәүләт төҙөлөшө[үҙгәртергә | вики-тексты үҙгәртергә]
1920 йылда ҡабул ителгән Конституция буйынса Австрия — федератив һәм парламентар демократик дәүләт. Шул Конституция буйынса Австрия 9 федераль штаттан (нем. Bundesländer) тора. Дәүләт башлығы — Федераль Президент, хөкүмәт башығы — Федераль Канцлер.
Австрияның административ-территориаль бүленеше[үҙгәртергә | вики-тексты үҙгәртергә]
Халҡы[үҙгәртергә | вики-тексты үҙгәртергә]
Халҡы — 8,4 млн кеше (2010), 98 % — австрийҙар. Рәсми тел — немец теле. Диндарҙарҙың күпселеге — католиктар.
География[үҙгәртергә | вики-тексты үҙгәртергә]
Үҙәк Европала урынлашҡан дәүләт. Майҙаны 83 871 км². Австрия 70 % майҙаны диңгеҙ кимәленән 900 м бейеклектә урынлашҡан таулы ил. Илдең ҙур өлөшөн Көнсығыш Альр тауҙары биләп тора. Тауҙың иң юғары нөктәһе — Гросглокнер (3797 метр) тауы, был тауҙа Европалағы иң ҙур Пастерце боҙлоғо урынлашҡан. Иң түбән нөктә — диңгеҙ кимәленән 145 метр түбәнлектә урынлашҡан Нойзидлер-Зе күле.
Климат[үҙгәртергә | вики-тексты үҙгәртергә]
Австрия климаты уртаса, континенталь климатҡа күсеүсе, һәм бейеклеккә бәйле. Йылы ҡояшлы йәйҙең уртаса температураһы +20ºС. Юғарыраҡ күтәрелгән һайын төнгө температура нульгә етергә мөмкин. Ҡыш тигеҙлектәрҙә йомшаҡ, температура −2 °C тирәһе. Таулы урындарҙа ҡыш һалҡын, температура −14ºС тирәһе. Яуым-төшөм бейеклек һәм рельефҡа ҡарап йылына 500 — 3000 мм.
Башҡортостан менән бәйләнеш[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- Һанлы исемлектең бер юлы


text:
Фото:
Борай спортсылары наркотиктарға ҡаршы
Фото:
Борай ауылында Бөтә Рәсәй физкультурниктар көнөнә ҡарата «Спорт наркотиктарға ҡаршы» исеме аҫтында киң күләмле күмәк кеше ҡатнашҡан спорт сараһы булып үтте.
Волейбол һәм шахмат буйынса ярыштарҙа Рәсәй Федерацияһының Наркотиктар әйләнешен контролләү буйынса федераль хеҙмәтенең БР буйынса идаралығынан йәш хеҙмәткәрҙәр ҡатнашты.
Шахмат буйынса ярыштарҙа Башҡортостан наркоконтроле хеҙмәткәрҙәре еңде.
Идаралыҡтың волейбол командаһы иһә, Борай район эске эштәр бүлегенең йыйылма командаһын артта ҡалдырып һәм хәл иткес осрашыуҙа Борай районы физкультура уҡытыусыларынан еңелеп, икенсе урын алды.


text:
Башҡорт медицина университеты Вашингтон университеты менән хеҙмәттәшлек итәсәк
Башҡорт дәүләт медицина университеты (БДМУ) менән Вашингтон университеты (Сиэтл, АҠШ) араһындағы күп йыллыҡ хеҙмәттәшлек хәҙер рәсми рәүештә нығытылды. Ошо көндәрҙә Өфөлә Башмедуниверситет ректоры, профессор Валентин Павлов һәм Вашингтон университеты вәкиле, доктор Синди Робинсон хеҙмәттәшлек итеү тураһында меморандумға ҡул ҡуйҙы.
«Башинформ» агентлығына БДМУ-ның неврология клиникаһы директоры, профессор Ләйлә Әхмәҙиеваның хәбәр итеүенсә, доктор Робинсон Вашингтон университетында реабилитация һәм физик терапиянан уҡыта һәм Башҡорт медуниверситетына өсөнсөгә килә. Был юлы ул беҙҙең республикаға коллегаһы Маргарет Миллер менән килгән. Бергәләп улар университеттың ауыртыу проблемаларына арналған алтынсы неврология уҡыуҙарында сығыш яһаған.
Бынан тыш, әлеге визит дауамында Америка белгестәре студенттар һәм табиптар өсөн неврологияла һәм педиатрияла заманса реабилитация алымдары буйынса бер нисә лекция уҡыған һәм семинар үткәргән.


text:
Өфөгә Сыуашстан Республикаһы Башлығы Михаил Игнатьев килде
31 майҙа Өфөгә рәсми делегация менән Сыуашстан Республикаһы Башлығы Михаил Игнатьев килде. Аэропортта уны Башҡортостан Президенты Рөстәм Хәмитов ҡаршы алды.
Өфөлә Михаил Игнатьев рәсми делегация менән бергә Башҡортостанда Сыуашстан мәҙәниәте көндәрен үткәреүҙә ҡатнашасаҡ.
Сыуашстандың һынлы сәнғәт оҫталары әҫәрҙәренән әҙерләнгән күргәҙмәне асыу, Башҡортостан сыуаштарының милли-мәҙәни берекмәләре активистары менән осрашыу планлаштырылған.
Ике төбәк етәкселәренең ике яҡлы осрашыуы сиктәрендә Башҡортостан менән Сыуашстан Республикаһы араһында дуҫлыҡ һәм хеҙмәттәшлек тураһындағы килешеүгә ҡул ҡуйыласаҡ.
Рөстәм Хәмитов менән Михаил Игнатьев Өфөнөң «Нефтсе» мәҙәниәт һарайында Башҡортостанда Сыуашстан мәҙәниәте көндәрен асыу тантанаһында ҡатнашасаҡ, тип хәбәр иттеләр Башҡортостан Президентының матбуғат хеҙмәтендә.


text:
Баш ҡалала иң яҡшы тракторсыны билдәләнеләрФото: Екатерина Чакина
Баш ҡалала иң яҡшы тракторсыны билдәләнеләр
Баш ҡалала иң яҡшы тракторсыны билдәләнеләрФото: Екатерина Чакина
Өфөнөң торлаҡ предприятиелары тракторсылары «Башҡортостан Республикаһының иң яҡшы торлаҡ-коммуналь хужалыҡ хеҙмәткәре» конкурсында ярышты. Зона этабы Михайловкала 83-сө лицейҙа үтте.
Конкурста Өфөнөң Калинин, Дим, Орджоникидзе, Совет, Ленин, Октябрь һәм Киров райондарынан һигеҙ вәкил ҡатнашты. Бөтә ҡатнашыусылар ҙа ярыштың район эсендәге этап еңеүселәре булып тора.
Үҙ оҫталығын раҫлар өсөн тракторсыларға юл хәрәкәте ҡағиҙәләре, тракторҙың ҡоролошо һәм хеҙмәт һағы буйынса тест һорауҙарына яуап бирергә, ә һуңынан практик өлөшкә күсергә кәрәк булды. Оҫталар тағылма менән тракторҙа йөрөп күрһәтте.
Бөтә эштәрҙе үтәү һөҙөмтәләре буйынса беренсе урынды Рәзиф Фәррәхов (Ленин районы торлаҡ хужалығы идаралығы), икенсене Рәмил Аҡбаров (Совет районы торлаҡ хужалығы идаралығы), өсөнсөнө Риф Мөҙәрисов (Киров районы торлаҡ хужалығы идаралығы) яуланы.
Иҫегеҙгә төшөрәбеҙ, 26 августа иретеп йәбештереүселәрҙең, слесарь-сантехниктарҙың, электромонтерҙарҙың, балта оҫталары һәм түбә ябыусыларҙың ярыштары үтәсәк. 27 августа практик эште урам һепереүселәр башҡарасаҡ.
Республика конкурсының зона этабы ҡатнашыусыларын бүләкләү тантанаһы 29 августа Химиктар Мәҙәниәт һарайында уҙасаҡ. Еңеүселәр ярыштың финалында «БР иң яҡшы торлаҡ-коммуналь хужалыҡ хеҙмәткәре» исеменә көс һынашасаҡ, тип хәбәр иттеләр Башҡортостан Профсоюздар федерацияһының матбуғат үҙәгенән.


text:
Картуф арзанайған, икмәк һәм һөт ҡиммәтләнгән
Башҡортостанда һуңғы аҙнала аҙыҡ-түлек хаҡтарына мониторинг һөҙөмтәләре иғлан ителде. Статистика хеҙмәте мәғлүмәттәре буйынса икмәк һәм һөт сама менән 1 процентҡа ҡиммәтләнгән. Шулай уҡ тауыҡ йомортҡаларына, сусҡа, һыйыр, тауыҡ итенә, дөгө ярмаһы, тоҙ, сәй, көнбағыш майына хаҡ бер ни тиклем күтәрелгән. Картуф - 9,2 процентҡа, кишер - 9, һуған - 6,4, кәбеҫтә - 2,8, шәкәр ҡомо һәм балыҡ сама менән 1 процентҡа арзанға һатыла башлаған. Аҡ майға, алмаға, һарыҡ итенә хаҡ үҙгәрмәгән. Башҡортостанда йыл башынан инфляция 3,7 процентҡа еткән.


text:
Муниципаль кимәлдә социаль сәйәсәткә арналған курстар
БР Президенты ҡарамағындағы Башҡортостан дәүләт хеҙмәте һәм идара итеү академияһында республика муниципаль райондары һәм ҡала округтары хакимиәт башлыҡтарының социаль һәм гуманитар мәсьәләләр буйынса урынбаҫарҙары квалификацияһын күтәрә. “Рәсәй Федерацияһының һәм Башҡортостан Республикаһының социаль сәйәсәте: йөкмәткеһе, өҫтөнлөктәре һәм тормошҡа ашырыу юлдары” – дәүләт һәм муниципаль хеҙмәткәрҙәрҙе ҡайтанан профессиональ әҙерләү һәм квалификацияһын күтәреү факультеты тарафынан улар өсөн махсус әҙерләнгән программа шулай атала.
Курстарҙы асыуҙа “Социаль сәйәсәт: Башҡортостан Республикаһында проблемалар, перспективалар” темаһына таныштырыу материалы менән БР Хөкүмәте Аппаратының хеҙмәт, мәшғүллек һәм халыҡты социаль яҡлау бүлеге мөдире урынбаҫары Лилиә Ғүмәрова сығыш яһаны.
Курстарҙа Башҡортостанда демографик хәл, халыҡты медицина учреждениелары хеҙмәтләндереүҙәре менән тәьмин итеү, иҡтисади именлек факторы булараҡ социаль сәйәсәт проблемаларына ҡағылышлы мәсьәләләр ҡараласаҡ. Курстар тамамланғас, йомғаҡлау аттестацияһы үткәреләсәк.


text:
Фото:
Башҡортостан Президенты «Байыҡ-2011» республика башҡорт бейеүен башҡарыусылар конкурсында ҡатнашыусыларҙы сәләмләне
Фото:
Мораҙым тарлауығында «Урман әкиәте» ял базаһында Рөстәм Хәмитов балалар ижады күргәҙмәһен ҡараны һәм 3-15 йәшлек балалар араһында «Байыҡ — 2011» республика башҡорт бейеүен башҡарыусылар конкурсы Гала-концертын асыу тантанаһында ҡатнашты. Конкурста ҡатнашыусылар республиканың төрлө райондарынан, Чечен Республикаһынан, Дағстандан, Ҡабарҙы-Балҡарҙан, шулай уҡ Ҡаҙағстандан килгән.
Ял базаһының ҡырҡыу мәсьәләһе — «Урман әкиәте»нә алып барған асфальт түшәлгән яҡшы юлдың булмауы. Хәҙер унда тиклем 18 километрлыҡ ауыл-ара ҡырсынташ юлдан барырға мөмкин. Бындай юлдан автотранспорт йөрөгәндә туҙан күтәрелә һәм күреү мөмкинлеге ҡапыл түбәнәйә. Ә был юлдан балалар менән автобустар ҙа йөрөй.
Рөстәм Хәмитов конкурста ҡатнашыусылар һәм тамашасылар алдында сығыш яһаны. Сәләмләү һүҙендә Башҡортостан Президенты йыйылғандарҙы халыҡтарҙы берләштергән бейеү һәм дуҫлыҡ байрамы менән ҡотланы.
«Бөгөн йөҙәрләгән кеше был байрамда ҡатнаша. Был байрамдың тәрән тамыр йәйгән йолалары булыуы хаҡында һөйләй. Ул барыбыҙ өсөн дә мөһим һәм кәрәкле», — тине Рөстәм Хәмитов.
«Байыҡ — 2011» башҡорт бейеүен башҡарыусылар телевизион конкурсында 470-тән ашыу бала ҡатнашҡан. Конкурста тәҡдим ителгән бейеүҙәрҙең күпселеге башҡорт риүәйәттәре һәм халыҡ фольклоры нигеҙендә ҡуйылған. Благовар районынан Индира Сибәғәтуллина «Заһиҙа» бейеүе өсөн «яңғыҙ хореографик сығыш яһау» номинацияһында Гран-при яуланы. Ансамблдәр араһынан иң юғары награданы – Асҡын районы бейеү коллективы, «дуэт» номинацияһында Әлшәй районынан Камила Губаева менән Линар Насибуллин яуланы.


text:
Башҡортостандың «Өлгөр» ансамбле Ҡырымда Халыҡ-ара инклюзив фестивалендә беренсе урындар яуланы
ӨФӨ, 2016 йыл, 1 сентябрь. /«Башинформ» мәғлүмәт агентлығы, Ләйлә Аралбаева/.
Мәсетле районы Балалар сәнғәт мәктәбенең «Өлгөр» өлгөлө бейеү ансамбле «Алтын майҙан» Халыҡ-ара инклюзив фестиваль-конкурсында республика исеменән сығыш яһаны. Фестиваль 17-27 августа Ҡырымда уҙҙы.
Зарифйән Ғарипов етәкселегендәге йәш артистар Башҡортостандың үҙенсәлекле мәҙәниәтен лайыҡлы күрһәтте. Улар «Соло», «Дуэт» һәм «Ансамбль» номинацияларында тәүге урындар яуланы. Черноморск ҡалаһында үткән «Golden Way» Халыҡ-ара этнофестивалендә лә «Өлгөр» ансамбле I дәрәжә диплом менән бүләкләнде.


text:
Өфө үҫмерҙәре Австрияла ҡышҡы Халыҡ-ара балалар уйындарында йәнә ике миҙал яуланы Фото: Роман Хәкимов
Өфө үҫмерҙәре Австрияла ҡышҡы Халыҡ-ара балалар уйындарында йәнә ике миҙал яуланы
Өфө үҫмерҙәре Австрияла ҡышҡы Халыҡ-ара балалар уйындарында йәнә ике миҙал яуланы Фото: Роман Хәкимов
ӨФӨ, 2016 йыл, 15 ғинуар. /«Башинформ» мәғлүмәт агентлығы, Эльмира Сабирова/.
Өфө үҫмерҙәре Австрияның Инсбрук ҡалаһында VII ҡышҡы Халыҡ-ара балалар уйындарында йәнә ике миҙал яуланы.
Ярыштың икенсе көнө Өфө командаһына алтын һәм көмөш миҙалдар алып килде. Кисә ҡатнаш командалар араһында параллель слалом буйынса ярыштар уҙҙы, унда төрлө илдәрҙән дүртәр вәкил инде. Өфө спортсыһы Татьяна Гришина команда зачетында «алтын», Александр Ғәлиәкбәров иһә «көмөш» миҙал яуланы.
Бөгөн, 15 ғинуарҙа, биатлонсылар — ҡатнаш эстафетала, тау саңғысылары — ски-кросс буйынса ярыштарҙа, ә конькиҙа йүгереүселәр ҡатнаш эстафетала ҡатнаша, 1000 метрға йүгерә.
Әлегә Өфө спортсылары иҫәбендә ике алтын, ике көмөш, бер бронза миҙал бар.


text:
Фото:
UTV Өфө телеканалы – ТЭФИ яулаусы
Фото:
Өфөнөң UTV телеканалының «Яҙғы Бал 2013» проекты «Телевидение һәм тормош: махсус проект» номинацияһында бронза «Орфей» – «ТЭФИ-Төбәк 2013» милли телевизион премияһының төп призын яуланы.
«Яҙғы Бал» — ул ҙур бейеү байрамы, бөтә сығарылыш уҡыусыларына йыйылырға һәм һуңғы мәктәп ҡыңғырауын тыңларға мөмкинлек бирә. Быйыл тантаналар бер үк ваҡытта Өфөлә, Стәрлетамаҡта, Ишембайҙа, Нефтекамала, Октябрьскийҙа, Орскиҙа һәм Ырымбурҙа үтте. Меңләгән сығарылыш синыфы уҡыусылары үҙ ҡалаларындағы төп майҙандарҙа мәктәп вальсына өйөрөлдө. «Уҡыуҙы тамамлаусылар аллеяһы -2013» асыу – байрамдың апогеяһы булды, ул ун беренсе синыфты тамамлаусыларҙың фотоларынан һәм уларҙың киләсәк һөнәр тураһындағы хыялдарынан торҙо, тип хәбәр иттеләр телеканалда.
Төбәк ТЭФИ-ның финал исемлегенә «Телевизион программа операторы» номинацияһында UTV операторы Дмитрий Вайднерҙың «Кеше. Балерина» тип аталған эше инде.


text:
Фото:
Нидерландтар Рәсәй төбәктәрендә ижтимағи үҙгәртеп ҡороуҙарға ярҙам итергә әҙер
Фото:
2010 йылдың 1 октябренә тиклем Рәсәйҙең коммерция булмаған ойошмаларынан Нидерландтар Короллегенең Рәсәйҙәге Илселегенең Matra бәләкәй гранттар конкурсында ҡатнашыуға заявкалар ҡабул итә.
Matra – ул Үҙәк һәм Көнсығыш Европа илдәрендә, шулай уҡ Европа Союзына күрше илдәрҙә ижтимағи үҙгәртеп ҡороуҙарға булышлыҡ итеү программаһы, Нидерландтар Короллегенең Сит ил эштәре министрлығы уны 1994 йылдан тормошҡа ашыра.
Matra исеме ике голланд һүҙенең – maatschappelijke transformatie (ижтимағи үҙгәртеп ҡороу) – баш хәрефтәренән төҙөлгән. Программаның маҡсаты – законды күҙәтеүгә һәм кеше хоҡуҡтарын ихтирам итеүгә нигеҙләнгән асыҡ һәм демократик йәмғиәтте үҫтереүгә йүнәлтелгән эшмәкәрлекте яҡлау.
Проекттарға талаптарҙы, финанслау шарттарын һәм заявка бланкын Илселектең сайтында табырға мөмкин:


text:
Йәш журналистарҙың сираттағы фестивале Ҡадракүл буйында үтәсәк
ӨФӨ, 2014 йыл, 17 октябрь. /«Башинформ» мәғлүмәт агентлығы, Ләйлә Аралбаева/.
23-24 октябрҙә Туймазы районында, Ҡандракүл эргәһендәге йәмле урында, йыл һайынғы XI Йәш журналистар фестивале үтәсәк.
Фестивалде асыу тантанаһында БР Матбуғат һәм киң мәғлүмәт саралары буйынса агентлыҡ етәксеһе Борис Мелкоедов сығыш яһаясаҡ. Программала Рәсәй Журналистар союзы секретары Роман Серебряный һәм Рәсәй Журналистар союзы рәйесе советнигы Людмила Жуковскаяның сығыштары күҙалланған. Башҡортостандың йәш журналистары алдында лекциялар һәм оҫталыҡ кластары менән ғәҙәттәгесә алдынғы республика баҫмалары етәкселәре сығыш яһаясаҡ, шулай уҡ Туймазы ҡалаһы һәм районы предприятиелары һәм ойошмалары буйлап медиа-тур, Рәсәй журналистикаһының һәм киң мәғлүмәт сараларының танылған вәкилдәре ҡатнашлығында эшлекле уйындар һәм конкурстар көтөлә.
Йәш журналистарға үҙенең районы, ҡалаһы, республикаһы сиктәрендә мөһим, иҫтә ҡалырҙай саралар тураһында һөйләүсе, БР Мәҙәниәт йылына арналған, «Тыуған төйәк буяуҙары» конкурсында ҡатнашырға тәҡдим ителә. Фестиваль программаһы сиктәрендә конкурсҡа йомғаҡ яһаласаҡ. Конкурс еңеүселәре иҫтәлекле бүләктәр аласаҡ.
Сараның ентекле программаһы киләһе аҙнала БР Матбуғат һәм киң мәғлүмәт саралары буйынса агентлығы һәм БР Журналистар союзы сайттарында баҫыласаҡ.
Фестивалдең ойоштороусылары – БР Матбуғат һәм киң мәғлүмәт саралары буйынса агентлығы, Башҡортостан Журналистар союзы һәм «Йәшлек» гәзите редакцияһы.


text:
Туймазыла 15 ҡыҙ исламды өйрәнергә теләк белдергән
Туймазыла быйыл 15 ҡыҙ ислам тәғлимәтен өйрәнергә теләк бедергән. Рәсәй мосолмандары Үҙәк диниә назаратының Рәсәй ислам университеты филиалы булған «Ихлас» мәсетенә уҡырға инеү өсөн шул сама абитуриент документ тапшырған. Был махсус ҡатын-ҡыҙҙар мәҙрәсәһе, шуға ла бында ойошторолған әҙерлек курстары ҡыҙҙарға ғына тәғәйенләнгән.
Абитуриенттар өсөн курстарҙа рус теле, Рәсәй тарихы һәм ислам нигеҙҙәре өйрәнелә. Һәр дисциплина мәҙрәсә уҡырға инеү өсөн кәрәкле материалды үҙ эсенә ала. Курстарҙа Туймазынан ғына түгел, бүтән ҡала һәм ауылдарҙан да ҡыҙҙар белем ала. Курстарҙы Рәсәй ислам университеты уҡытыусылары үткәрә. Уларҙың сиктәрендә шулай уҡ Туймазы һәм ҡалаға яҡын урындар буйынса экскурсиялар ойошторола.


text:
Башҡортостандан 17 йәшлек һылыуҡай «Рәсәй королеваһы-2016» титулына дәғүә итә Фото: «Мисс Башкортостан» модель агентлығы
Башҡортостандан 17 йәшлек һылыуҡай «Рәсәй королеваһы-2016» титулына дәғүә итә
Башҡортостандан 17 йәшлек һылыуҡай «Рәсәй королеваһы-2016» титулына дәғүә итә Фото: «Мисс Башкортостан» модель агентлығы
ӨФӨ, 2016 йыл, 16 май. /«Башинформ» мәғлүмәт агентлығы, Гөлфиә Акулова/.
«Мисс Башкортостан-2016» республика матурлыҡ конкурсы финалсыһы, 17 йәшлек Нефтекама ҡыҙы Рәминә Хәмиҙуллина ошо көндәрҙә Мәскәүҙә барған «Рәсәй королеваһы-2016» бөтә Рәсәй гүзәллек бәйгеһенең финалына сыҡты.
«Мисс Башкортостан» модель агентлығында хәбәр итеүҙәренсә, республика вәкиле ошо конкурста тәүге урындарҙы яулауға лайыҡ. Сибәр, спорт менән шөғөлләнгән һәм маҡсатҡа ынтылыусан ҡыҙ «Мисс Нефтекамск-2014» титулына эйә, башҡа гүзәллек конкурстарында ҡатнашыу тәжрибәһе лә бар. Рәминә бокс менән мауыға, интерьер дизайнеры һөнәренә уҡый.
Конкурстың финалы 21 майҙа уҙа. Илле һылыуҡайҙың береһе «Рәсәй королеваһы» титулына эйә буласаҡ. Быйыл бәйге «Рәсәйҙә Һиндостан мәҙәниәте» фестивале барышында Һиндостан мәҙәниәте үҙәге ярҙамында ойошторола, махсус рәүештә «Һиндостан принцессаһы» номинацияһы булдырылған. Еңеүсегә төп бүләк — Һиндостанға сәйәхәт.


text:
БР Сауҙа-сәнәғәт палатаһы ҡарамағында Эшҡыуарлыҡ эшмәкәрлеге хәүефһеҙлеге буйынса комитет эшләйәсәк
Башҡортостандың Сауҙа-сәнәғәт палатаһы ҡарамағында Эшҡыуарлыҡ эшмәкәрлеге хәүефһеҙлеге буйынса комитет булдырыласаҡ. Бындай ҡарар БР Сауҙа-сәнәғәт палатаһында үткән кәңәшмәлә ҡабул ителде. Комитет эшҡыуарлыҡ эшмәкәрлеге хәүефһеҙлеген тәьмин итеүгә булышлыҡ итеү өсөн эшҡыуарҙар, эшлекле, ғилми һәм граждандар берләшмәләре, федераль һәм төбәк дәүләт власы органдары һәм урындағы үҙидара органдары араһында конструктив диалог булдырыу маҡсатында ойошторола.
Кәңәшмәлә комитет тураһында мәғлүмәт менән БР Сауҙа-сәнәғәт палатаһы вице-президенты Павел Бармин сығыш яһаны, тип хәбәр иттеләр Палатаның матбуғат хеҙмәтенән. Эшҡыуарлыҡ эшмәкәрлеге хәүефһеҙлеге өлкәһендә ғәмәлдәге ҡануниәтте камиллаштырыуға һәм яңы һөҙөмтәле хоҡуҡи-норматив акттар ҡабул итеүгә, шулай уҡ Рәсәй эшҡыуарҙарының мәнфәғәтен яҡлауға булышлыҡ итеү яңы комитеттың төп маҡсаттары булып тора, тип билдәләне ул. Бынан тыш, айырым эшмәкәрлек йүнәлештәре буйынса эшҡыуарлыҡ структураларына булышлыҡ итеү ҡарала.
Кәңәшмәлә шәхси (дәүләткә ҡарамаған) детектив һәм һаҡ предприятиелары, Өфөлә һәм республиканың башҡа ҡалаларында урынлашҡан бизнес ассоциациялары, йәмәғәт берләшмәләре вәкилдәре ҡатнашты. Комитет рәйесе итеп «Һаҡсыларҙы социаль яҡлау һәм хоҡуҡ һаҡлау органдарына булышлыҡ итеү фонды» директоры, Өфө ҡала Советы депутаты Андрей Борисов һайланды.


text:
Республика ташҡынға әҙерләнә башланы
Шулай ҙа метеорологтарҙың ташҡынға ҡарата күҙаллауҙары тап килмәҫкә лә мөмкин. Һауа температураһы кинәт йылытҡан осраҡта, яҙғы һыу көтөлгәндән дә көслөрәк көтөлә. Энергетиктар яҙғы ташҡынға әҙерлек эштәрен башланы ла инде. Әле Павловка һыуһаҡлағысында капиталь төҙөкләндереү тамамланып килә. Киләһе ике йыл эсендә Павловка ГЭС-ы тәүлегенә 200-мегаватт энергия эшләп сығарыу күләменә сығырға тейеш. Шуға ла әле генераторҙар ҙа төҙөкләндерелә. Яҙғы ташҡын алдынан уларҙың төҙөклөгө лә тикшерелә. Тиҙҙән агрегаттар автоматлаштырылған системаға көйләнәсәк. Павловкала әле "Овацио" компьютер программаһы ҡуйыла. Уҙған йылдан бирле 4-се гидротехник ҡоролма ошо система буйынса эшләй. Тағы ла ике йылдан Павловка һыуһаҡлағысы тулыһынса компьютерҙан идара ителәсәк.


text:
«500 ферма» программаһында ҡатнашыу өсөн 56 ғариза бирелгән
Башҡортостан аграрийҙары «500 ферма» республика программаһында ҡатнашыу өсөн 56 ғариза биргән. БР Ауыл хужалығы министрлығы комиссияһы ҡатнашыусыларҙы һайлап алыу буйынса эштәрҙе дауам итә.
Һуңғы конкурс һөҙөмтәләре буйынса өс предприятиеға — Федоровка районының Фрунзе исемендәге ауыл хужалығы етештереү кооперативына, Илеш районының «Илеш» МТС-ы яуаплылығы сикләнгән йәмғиәтенә һәм Миәкә районының «Урал» ауыл хужалығы етештереү кооперативына ҡатнашыусы статусы бирелде. Әлегә был статусты 11 ауыл хужалығы предприятиеһы алды, тип хәбәр иттеләр БР Ауыл хужалығы министрлығының матбуғат хеҙмәтендә.
— Хужалыҡтарға бар көсөнә фермаларҙы комплекслы реконструкциялау һәм ремонтлау эштәренә тотонорға кәрәк, — тине БР ауыл хужалығы министрының беренсе урынбаҫары Николай Коваленко, ошо көндәрҙә Благовещен районында үткән тармаҡтың көнүҙәк мәсьәләләре буйынса семинар-кәңәшмәһендә сығыш яһап.
Николай Коваленко тоҡомло мал һайлау менән шөғөлләнергә кәрәклеген һыҙыҡ өҫтөнә алды. Ул йәнә аграрийҙарҙы был программа буйынса силос-сенаж ҡоролмаларын 15 авгусҡа ҡәҙәр сафҡа индерергә кәрәклегенә иғтибар итергә саҡырҙы.
1 сентябргә тиклем ауыл эшсәндәре ҡорамалдар һәм техника ҡайтарыуҙы ойошторорға, ә 1 октябргә капиталь ремонт эштәрен, биналар һәм ҡоролмаларҙы реконструкциялауҙы тамамларға тейеш. Объектты файҙаланыуға тапшырыу срогы — 15 октябрь.
БР Ауыл хужалығы министрлығы вәкилдәре айырыуса проект-смета документацияһын әҙерләүгә, биләмәне, юлдарҙы төҙөкләндереүгә һәм ферма ҡоймаларына иғтибар итеүҙәрен һорай.


text:
Болгария парламентарийҙары менән осрашыу үтте
Йома көндө, Болгария Республикаһы делегацияһының Башҡортостан Республикаһына сәфәре сиктәрендә, Дәүләт Йыйылышында БР Дәүләт Йыйылышы-Ҡоролтай Рәйесе Константин Толкачев делегация ағзалары — Болгария Республикаһы Халыҡ Йыйылышы депутаттары менән осрашты.
Осрашыуҙа Болгария яғынан — Болгария Республикаһы Халыҡ Йыйылышы депутаттары Вяра Петрова һәм Ивелин Николов, Башҡортостан Республикаһы яғынан БР Дәүләт Йыйылышы — Ҡоролтай Рәйесе урынбаҫары Рафаил Зинуров, БР Дәүләт Йыйылышы-Ҡоролтай Секретариаты етәксеһе Венир Аҙнағолов, БР Дәүләт Йыйылышы-Ҡоролтайҙың Урындағы үҙидара һәм йәмәғәт берләшмәләре буйынса комитеты рәйесе Зөфәр Еникеев ҡатнашты.
Константин Толкачев Башҡортостандың ижтимағи-сәйәси һәм социаль-иҡтисади үҫеше, Дәүләт Йыйылышы эшмәкәрлеге, закондар сығарыу эше механизмы хаҡында ентекле һөйләне. Ул шулай уҡ Рәсәй менән Болгария араһындағы тарихи бәйләнештәргә, Болгария менән Башҡортостандың хеҙмәттәшлек преспективаларына ла ҡағылды.
Болгария парламентарийҙары Башҡортостан Республикаһы етәкселегенә республика менән танышыу, Болгария менән Башҡортостан бәйләнештәрен үҫтереү мәсьәләләрен тикшереү мөмкинлеге өсөн рәхмәт белдерҙе, Болгария Республикаһы Халыҡ Йыйылышы эше тураһында һөйләне.
Осрашыу йылы, дуҫтарса шарттарҙа үтте.


text:
Фото:
Өфө депутаттары Аксаков премияһы тураһындағы положениены ҡабаттан тикшерәсәк
Фото:
Башҡортостан баш ҡалаһында Өфө ҡала Советының Сергей Аксаков исемендәге премияһына дәғүә итеүгә сираттағы конкурсҡа әҙерлек башланды, тип хәбәр иттеләр ҡала Советының матбуғат хеҙмәтенән. Яҙыусының мемориаль йорт-музейында эксперттар комиссияһы ағзалары һәм Совет депутаттары йыйылды, улар ағымдағы йылда конкурс үткәреү тәртибен тикшерҙе.
Йыйылышта премия тураһындағы Положениены ҡайтанан тикшереү мәсьәләһе ҡаралды. Бөгөнгө көндә, Положениеға ярашлы, конкурсҡа үҙ эштәрен юғары уҡыу йорттары студенттары һәм колледж уҡыусылары тәҡдим итә ала. Улар үҙ-ара тигеҙ шарттарҙа көс һынаша. Әммә былтыр, конкурсҡа йомғаҡ яһаған ваҡытта, эксперттар комиссияһы ағзалары юғарыу уҡыу йорто студенттарының һәм колледж уҡыусыларының эштәрен айырым баһаларға тәҡдим итте. Был башланғыс ҡала Советы депутаттарында хуплау тапты.
Премия тураһындағы Положениеға үҙгәрештәр индереү мәсьәләһен депутаттар 9 апрелдә ҡала Советы Президиумы ултырышында тикшерергә планлаштыра. Уға тиклем студенттар эштәрен тикшереү буйынса эксперттар комиссияһы ағзалары конкурс үткәреү тәртибен камиллаштырыу буйынса үҙ тәҡдимдәрен индерәсәк.
Конкурс үткәреү тәритебенә башҡа үҙгәрештәр индерелмәйәсәк, тип көтөлә. Эштәр, алдағы йылдарҙағы кеүек үк, 1 сентябргә тиклем ҡабул ителәсәк. Эксперттар уларҙы тикшереп, лауреаттарҙы билдәләү буйынса үҙ тәҡдимдәрен әйтәсәк. Ә ҡала Советы Президиумы сентябрҙә үтәсәк ултырышта еңеүселәрҙе билдәләйәсәк.
Шулай уҡ ағымдағы йылдың сентябрендә Халыҡ-ара Аксаков байрамына арналған китап донъя күрәсәк, ул Башҡортостандан тыш, Рәсәйҙең башҡа төбәктәрендә һәм сит илдәрҙә таратыласаҡ.


text:
Хөкүмәт комиссияһы ултырышында Башҡортостан ведомстволарының көрсөккә ҡаршы программалары ҡаралды Фото: Олег Яровиков
Хөкүмәт комиссияһы ултырышында Башҡортостан ведомстволарының көрсөккә ҡаршы программалары ҡаралды
Хөкүмәт комиссияһы ултырышында Башҡортостан ведомстволарының көрсөккә ҡаршы программалары ҡаралды Фото: Олег Яровиков
ӨФӨ, 2015 йыл, 25 март. /«Башинформ» мәғлүмәт агентлығы/.
Башҡортостан Республикаһы Премьер-министрының беренсе урынбаҫары Рөстәм Мәрҙәнов республикала иҡтисади һәм социаль тотороҡлоҡ үҫешен тәьмин итеү буйынса хөкүмәт комиссияһының сираттағы ултырышын үткәрҙе.
Башҡортостандың Эшҡыуарлыҡ һәм туризм буйынса дәүләт комитеты рәйесе Вячеслав Ғиләжетдинов бәләкәй һәм урта эшҡыуарлыҡты үҫтереү һәм уға булышлыҡ итеү буйынса ашығыс саралар тураһында мәғлүмәт менән сығыш яһаны.
Ул планлаштырылған ашығыс саралар араһынан бәләкәй һәм урта эшҡыуарлыҡ субъекттарына һалым йөкләмәһенең кәмеүен, кредит алыу шарттарының еңеләйеүен, дәүләт һәм муниципаль һатып алыуҙарҙа ҡатнашыу мәсьәләләрендә бәләкәй һәм урта эшҡыуарлыҡ субъекттарына мәғлүмәт еткереүҙе камиллаштырыуҙы билдәләп үтте.
Башҡортостандың сәнәғәт һәм инновациялы сәйәсәт министры Алексей Карпухин нефть сығарыу, нефть эшкәртеү һәм нефть химияһы предприятиеларының хәле һәм үҫеш преспективалары хаҡында һөйләне.
Ул үҙ сығышында республиканың нефть-газ һәм химия комплексының тотороҡло үҫешен билдәләне. Ағымдағы йылда нефть эшкәртеү предприятиелары буйынса сәнәғәт етештереүе темптарының кәмеүе күҙәтелә. Был эске баҙарҙа нефть продукттарының күплегенә бәйле.
Башҡортостандың иҡтисади үҫеш министры Александр Васильев республика ойошмаларының финанс-иҡтисади тотороҡлоғон, шулай уҡ 2015-2017 йылдарҙа муниципалитеттарҙың иҡтисадын һәм социаль тотороҡлоғо үҫешен тәьмин итеү пландарын әҙерләү буйынса методик кәңәштәр проекттарын тәҡдим итте.
Рәсәй Хеҙмәт һәм халыҡты социаль яҡлау министрлығының 2015 йылда иҡтисади һәм социаль тотороҡлоҡ үҫешен тәьмин итеү буйынса сараларҙы Рәсәй төбәктәренең эш планына индереү тураһында тәҡдимдәрҙе ғәмәлгә ашырыу өлөшөндә Башҡортостандың хеҙмәт һәм халыҡты социаль яҡлау министры Ленара Иванова сығыш яһаны. Тәҡдимдәр тотороҡһоҙ үҫеш шарттарында айырыуса иғтибар талап иткән төп мәсьәләләрҙе — килемде, халыҡтың йәшәү кимәлен һәм мәшғүллеген, граждандарҙың айырым категорияларына социаль ярҙамды, хеҙмәт хаҡын ваҡытында түләүҙе үҙ эсенә ала, тип билдәләне ул.
Дөйөм алғанда, бер нисә тәҡдим 2015-2017 йылдарҙа республикала иҡтисади һәм социаль тотороҡлоҡ үҫешен тәьмин итеүҙең комплекслы планына индерелде, ҡайһы берҙәре 2015-2017 йылдарҙа муниципалитеттарҙың иҡтисадын һәм социаль тотороҡлоғо үҫешен тәьмин итеү пландарына инәсәк.
Рәсәйҙең Хеҙмәт һәм халыҡты социаль яҡлау министрлығында Төбәк программаларын һайлап алыу буйынса ведомство-ара эшсе төркөм ҡараған хеҙмәт баҙарында көсөргәнешлекте кәметеү буйынса өҫтәмә саралар программаһы проекты әҙерләнгән.
Шулай уҡ рәсми булмаған мәшғүллекте кәметеү буйынса эште ойоштороу мәсьәләһе лә күтәрелде. Республика башҡарма власть органдары һәм муниципаль берәмек хакимиәттәре менән берлектә ошо йүнәлештә ыңғай һөҙөмтәләргә өлгәшеү планлаштырыла, тип хәбәр иттеләр Башҡортостан Хөкүмәтенең матбуғат хеҙмәтенән.


text:
Баш ҡалала «Һөт иле» асыла Фото: Башҡортостан Ауыл хужалығы министрлығы
Баш ҡалала «Һөт иле» асыла
Баш ҡалала «Һөт иле» асыла Фото: Башҡортостан Ауыл хужалығы министрлығы
ӨФӨ, 2016 йыл, 1 сентябрь. /«Башинформ» мәғлүмәт агентлығы, Галина Бахшиева/.
3 сентябрҙә Өфөләге Салауат Юлаев майҙанында илдәге иң ҙур һөт байрамы — «Һөт иле» фестивале ойошторола. Унда 27 һөт эшкәртеүсе предприятие төрлө ризыҡтар тәҡдим итә, уларҙың һәр береһе үҙенең программаһын, конкурстар, презентациялар әҙерләгән.
Килгән ҡунаҡтарҙы бер стакан һөт көтә, бының өсөн ойоштороусыларға яҡынса 10 тонна ошо файҙалы һәм натураль аҙыҡ кәрәк буласаҡ.
«Һөт иле»нең майҙансыҡтары, быйыл улар 20-нән ашыу, киске сәғәт 6-ға тиклем эшләй. Улар араһында Һөт киностудияһы, Һөт почтаһы, Һөт өсөн сейф, Һөт кафеһы, Һөт оҫтаханалары, «Ватан» паркы, Һөт бары, Балалар клубы, аттракциондар һәм бейеү майҙансығы бар.
Фестиваль биләмәһендә тәүге тапҡыр Һөт Арбаты — урам артистары һәм һөнәрселәр менән ял итеү урыны барлыҡҡа киләсәк.
Бынан тыш, FIFA 16 уйыны буйынса ғәмәлдәге донъя чемпионы Роберт Фәхретдинов менән киберспорт майҙансығы ойошторола. Ул «Өфө» футбол клубы өсөн сығыш яһай. Теләгән һәр кем үҙен ошо спорт төрөндә һынап ҡарай ала.
«Һөт иле-2016» фестивале иртәнге сәғәт 10-да башлана.
Былтыр «Һөт иле»ндә 40 мең самаһы кеше ҡатнашҡан, 10 тонна һөт эселгән.
Һөт йәрминкәһендә өфөләр 44 тонна самаһы һөт аҙығын, биш тоннаға яҡын аҡ май, 2,6 тоннанан күберәк ҡаты сыр, тоннаға яҡын йомшаҡ сыр, 1,9 тонна туңдырма, 14 мең банка ҡуйыртылған һөт, 3,5 тоннанан ашыу ҡымыҙ һәм бер тонна кәзә һөтөн тәмләп ҡараған.


text:
Фото:
Именлек советы төбәктәге экологик хәүефһеҙлек мәсьәләләрен тикшерҙе
Фото:
7 декабрҙә Башҡортостан Президенты Рөстәм Хәмитов экологик сәнәғәт хәүефһеҙлеге мәсьәләләре буйынса ведомство-ара йәмәғәт именлеге советы ултырышын үткәрҙе.
— Экологик күҙлектән ҡарағанда республикала хәлдәрҙең ярайһы ҡатмарлы булыуы тураһында һөйләүҙең кәрәге юҡ. Был аңлашыла ла, сөнки Башҡортостан сәнәғәт йәһәтенән үҫешкән төбәк булып тора, һәм территорияны сәнәғәт предприятиелары менән тулыландырыу экологик проблемаларға ла булышлыҡ итә, — тине Рөстәм Хәмитов.
— Әүәлдән шулай һалынған: республикала сәнәғәт производстволары, шул иҫәптән экологик яҡтан имен булмағандары ныҡ күп, — тип билдәләне республика башлығы. — Һауаның зарарлы газдар менән бысраныуына бәйле иң күп ялыуҙар Өфө, Салауат, Стәрлетамаҡ һәм Ишембай халҡынан килә. Орджоникидзе һәм Калинин райондары халҡы, мәҫәлән, әүәлгесә әсе еҫкә зарлана, ул айырыуса төнөн, иртәнгә табан йәки ял көндәрендә ныҡ һиҙелә.
Башҡортостан Президенты фекеренсә, экологик хәүефһеҙлеккә бигерәк тә яғыулыҡ-энергетика комплексы предприятиеларында иғтибар бирелергә тейеш, сөнки тирә-яҡ мөхитте бысратыуға алып килгән аварияларҙың күбеһе тап ошо комплекстың предприятиеларына тура килә. Нефть продукттары түгелеүенән, уларҙың һыу ятҡылыҡтарына эләгеүенән күрелгән зыяндан тыш, нефть шламы амбарҙарының тулыуы арҡаһында ер аҫты һәм грунт һыуҙары бысрана. Бына ни өсөн уларҙы бөтөрөү, эшкәртеү һәм эсендә булғанды утилләштереү менән әүҙемерәк шөғөлләнергә кәрәк.
— Сәнәғәт хәүефһеҙлеген тәьмин итеү ҙә бик мөһим. Йөҙәр меңләгән кеше йәшәгән ҙур ҡалалар эсендә урынлашҡан был объекттарҙағы аварияларҙың нимәгә алып килеүен аңлатырға кәрәкмәйҙер, тип уйлайым. Был йәһәттән хәүефһеҙлекте тәьмин итеү саралары йөҙ процентҡа үтәлергә тейеш, — тип һыҙыҡ өҫтөнә алды Рөстәм Хәмитов.
Сәнәғәт хәүефһеҙлеге буйынса ҡануниәт менән производство объекттарын проектлауға, төҙөүгә һәм файҙаланыуға ҡарата ҡаты талаптар билдәләнгән, әммә улар һәр ваҡыт үтәлмәй, тип билдәләне республика башлығы.
Төбәктә производствола имгәнеүҙәрҙең артыуын күрһәткән һандар ҙа был турала һөйләй. Быйыл хәүефле производство объекттарындағы авариялар иҫәбе, былтырғы йыл менән сағыштырғанда, алты осраҡтан туғыҙға еткән.
— Ағымдағы йылдың 10 айында бәхетһеҙлек осраҡтары һөҙөмтәһендә туғыҙ кешенең ғүмере өҙөлгән. Былтыр иһә йыл дауамында дүртәү һәләк булған. Быҙ бындай фажиғәләргә бөтөнләй юл ҡуймаҫҡа тейешбеҙ, — тигән бурыс ҡуйҙы Башҡортостан Президенты.


text:
Италия һәм Башҡортостан республикала металлургия заводы төҙөү буйынса контрактҡа ҡул ҡуйҙы
Сентябрь аҙағында БР Хөкүмәте Премьер-министры Азамат Илембәтов етәкселегендәге Башҡортостандың рәсми делегацияһы эш визиты менән Италияла булып ҡайтты.
Унда Рәсәйҙең Италиялағы Сауҙа вәкиллеге етәксеһе Натэла Шенгелия һәм Италия-Рәсәй сауҙа палатаһы президенты Розарио Алессандрелло менән һөйләшеүҙәр үтте. Уның һөҙөмтәһендә Благовещенда металлургия заводы төҙөү буйынса контрактҡа ҡул ҡуйылды.
Итальян партнерҙар менән артабан хеҙмәттәшлек итеү перспективалары 20-22 октябрҙә Сицилияның Катания ҡалаһында үтәсәк Сәнәғәт округтары һәм бәләкәй һәм урта эшҡыуарлыҡ өлкәһендә хеҙмәттәшлек буйынса Рәсәй-Италия эш төркөмөнөң XIX ултырышында тикшереләсәк, тип хәбәр иттеләр республика Хөкүмәтенең матбуғат хеҙмәтенән.


text:
«Торлаҡ-коммуналь хужалыҡ һәм төҙөлөш өлкәһендә иң яҡшы йәш хеҙмәткәр» конкурсына заявкалар ҡабул ителә
«Торлаҡ-коммуналь хужалыҡ һәм төҙөлөш өлкәһендә иң яҡшы йәш хеҙмәткәр» II бөтә Рәсәй конкурсына заявкалар ҡабул итеү башланды, тип хәбәр итә «Бөтәһе лә өйҙә» Федераль йәштәр проектының матбуғат хеҙмәтенән. Конкурсты Йәштәр эштәре буйынса федераль агентлыҡ уҙғара.
Ҡатнашыуға 18 йәштән алып 25 йәшкә тиклем коммуналь һәм төҙөлөш өлкәһе белгестәре, уртаса һәм юғары белем биреү йорттарының сығарылыш студенттары һәм студенттар саҡырыла.
Конкурс бер нисә этапта үтәсәк: төбәк (2014 йылдың 12 апреленә тиклем), округ (2014 йылдың май-июне) һәм федераль кимәлдә (2014 йылдың ноябрь-декабрендә). Эштәр дүрт номинация буйынса ҡараласаҡ, улар: «Торлаҡ-коммуналь хужалыҡ һәм төҙөлөш өлкәһендә иң яҡшы йәмәғәт эшмәкәре», «Дәүләт һәм муниципаль торлаҡ-коммуналь хужалыҡ һәм төҙөлөш өлкәһендә иң яҡшы йәш хеҙмәткәр», «Бизнеста торлаҡ-коммуналь хужалыҡ һәм төҙөлөш өлкәһендә иң яҡшы йәш хеҙмәткәр» һәм «Торлаҡ-коммуналь хужалыҡ өлкәһендә иң яҡшы йәш киң мәғлүмәт саралары хеҙмәткәре».
Тулыраҡ конкурстың сайтында баҫылған.


text:
27 сентябрь
27 сентябрь — григориан стиле буйынса йылдың 270-се көнө (кәбисә йылында 271-се). Йыл аҙағына тиклем 95 көн.
Йөкмәткеһе
Байрамдар[үҙгәртергә | вики-тексты үҙгәртергә]
Халыҡ-ара[үҙгәртергә | вики-тексты үҙгәртергә]
- Халыҡ-ара туризм көнө.
Милли[үҙгәртергә | вики-тексты үҙгәртергә]
- Бельгия — француз телендә һөйләшеүселәр берләшмәһенең милли мәҙәниәт көнө.
- Украина — туризм көнө.
- Монголия — телевидение көнө.
- Рәсәй — тәрбиәселәр һәм мәктәпкәсә белем биреү хеҙмәткәрҙәре көнө.
Тарихи ваҡиғалар[үҙгәртергә | вики-тексты үҙгәртергә]
- 1863 — Санкт-Петербургта Рәсәйҙәге беренсе балалар баҡсаһы асыла.
- 1885 — Харьковта Көньяҡ Рәсәй технологик институты (Южнороссийский технологический институт) — Рәсәйҙәге беренсе юғары техник уҡыу йорто асыла.
- 1905 — Альберт Эйнштейн билдәле E=mc² формулаһын баҫтырыу йылы.
- 1990 — СССР Интерполға инә.
- 1991 — ВЛКСМ-дың ғәҙәттән тыш XXII съезы йәштәр ойошмаһының үҙ-үҙен таратыуы тураһында ҡарар ҡабул итә.
Был көндө тыуғандар[үҙгәртергә | вики-тексты үҙгәртергә]
- 1976 — Франческо Тотти, итальян футболсыһы.
- 1984 — Аврил Лавин, Канада йырсыһы.
- 1958 — Ниязбай Сәлимов, башҡорт журналисы һәм яҙыусыһы, 2011 йылдан «Башҡортостан» гәзитенең баш мөхәррире.
Был көндө үлгәндәр[үҙгәртергә | вики-тексты үҙгәртергә]
- 1891 — Иван Гончаров, урыҫ яҙыусыһы.
- 1937 — Хафиз Ҡушаев, Башҡорт АССР-ының дәүләт һәм йәмәғәт эшмәкәре, БАССР Үҙәк башҡарма комитетының 3-cө рәйесе. Сәйәси репрессия ҡорбаны.
- 1937 — Афзал Таһиров, башҡорт яҙыусыһы һәм дәүләт эшмәкәре, БАССР Үҙәк башҡарма комитеты (БашЦИК) Рәйесе (1931—1937). Сәйәси репрессия ҡорбаны.
- 1944 — Сергей Прокудин-Горский, Рәсәй фотографы.
- 2016 — Абдулхаҡ Игебаев, Башҡортостандың халыҡ шағиры.


text:
Өфөлә UrbanБайрам III Халыҡ-ара ҡала төҙөлөшө форумы эш башланы Фото: автор фотоһы
Өфөлә UrbanБайрам III Халыҡ-ара ҡала төҙөлөшө форумы эш башланы
Өфөлә UrbanБайрам III Халыҡ-ара ҡала төҙөлөшө форумы эш башланы Фото: автор фотоһы
ӨФӨ, 2015 йыл, 19 ноябрь. /«Башинформ» мәғлүмәт агентлығы, Ксения Калинина/.
Өфөнөң «ВДНХ-Экспо» комплексында UrbanБайрам III Халыҡ-ара ҡала төҙөлөшө форумы эш башланы. Сара 19 ноябрҙән 21-нә тиклем уҙа.
Бөгөн, 19 ноябрҙә, пленар сессияла иҡтисад, кеше потенциалы, киңлек һәм ҡала мөхите өлкәләрендә ҡала үҫеше мәсьәләләре ҡараласаҡ, ҡарарҙар Өфөнөң 2030 йылға тиклемге үҫеш стратегияһының нигеҙен тәшкил итәсәк. Ҡала хакимиәте эшҡыуарлыҡты, йәмәғәт ойошмаларын һәм әүҙем граждандарҙы йәлеп итеп стратегия әҙерләү бурысын ҡуйған. Көн дауамында төбәкте һәм ҡаланы иҡтисади үҫтереү механизмдарын эҙләү, торлаҡ сәйәсәте, социаль өлкәләге инновациялар мәсьәләләре буйынса һигеҙ түңәрәк өҫтәл ойошторола.
20 ноябрҙә Донъя һәм Рәсәй мэрҙарының халыҡ-ара саммиты була. Фекер алышыуҙың төп темаһы — транспорт һәм ҡала халҡының мобиллеге.
21 ноябрҙә өфөләр һәм баш ҡала ҡунаҡтары өсөн Райондар фестивале асыла.
«UrbanБайрам» — ҡала үҫеше мәсьәләләрен тикшереү буйынса ҙур төбәк майҙансығы. Төп бурыс — ҡала халҡы һәм ҡала хакимиәте араһында диалогты башлау, ҡаланың үҫешенә йоғонто яһаған мөһим мәлдәрҙе тикшереү, Өфө райондарының мәҙәниәтен һәм үҙенсәлектәрен күрһәтеү. Форум баш ҡала хакимиәте һәм Ҡала проекттарын үҫтереү фонды булышлығында ойошторолған.


text:
Баш ҡалала башҡарыусы музыканттарҙың Заһир Исмәғилев исемендәге III халыҡ-ара конкурсын үткәреүгә әҙерлек башланды Фото: Олег Яровиков
Баш ҡалала башҡарыусы музыканттарҙың Заһир Исмәғилев исемендәге III халыҡ-ара конкурсын үткәреүгә әҙерлек башланды
Баш ҡалала башҡарыусы музыканттарҙың Заһир Исмәғилев исемендәге III халыҡ-ара конкурсын үткәреүгә әҙерлек башланды Фото: Олег Яровиков
ӨФӨ, 2016 йыл, 31 март. /«Башинформ» мәғлүмәт агентлығы, Ләйлә Аралбаева/.
7 ноябрҙән 16-на тиклем Өфөлә башҡарыусы музыканттарҙың Заһир Исмәғилев исемендәге III халыҡ-ара конкурсы уҙғарыла. Музыкаль бәйге Өфө дәүләт сәнғәт институтында ойошторола. Конкурс күренекле башҡорт композиторының тыуыуына 100 йыл тулыуға арнала.
Унда йәш музыканттар – концерт берләшмәләре һәм музыкаль театр артистары, юғары уҡыу йорттары, урта һөнәри белем биреү ойошмалары уҡытыусылары, ассистент-стажерҙар һәм студенттар ҡатнаша ала. Конкурсанттар «Яңғыҙ башҡарыу», «Фортепиано», «Скрипка», «Виолончель», «Контрабас» номинациялары буйынса ике йәш төркөмөнә бүленә. Конкурс тыңлауҙары бер нисә турҙа ойошторола. Жюри составында абруйлы музыканттар, композиторҙар, музыка эшмәкәрҙәре эшләй.
Конкурс программаһына индерелгән башҡорт композиторҙары әҫәрҙәренең ноталары З.Исмәғилев исемендәге Өфө дәүләт сәнғәт институтының сайтында бирелгән. Положениеға ярашлы, ҡатнашыу өсөн ғаризаларҙы 2016 йылдың 19 сентябренә тиклем ismagilovkonkurs@mail.ru электрон адресына ебәрергә кәрәк.
2016 йылда Башҡортостан Башлығы Рөстәм Хәмитовтың указы менән республикала танылған композитор, СССР-ҙың халыҡ артисы, Глинка исемендәге РСФСР-ҙың дәүләт премияһы лауреаты Заһир Исмәғилевтың 100 йыллығы билдәләнә. Документҡа ярашлы, юбилей сараларын әҙерләү һәм үткәреү буйынса ойоштороу комитеты булдырылған.


text:
Фото:
Быйыл Башҡортостанда 16 уйын йорто ябылған
Фото:
Рәсәй Федераль һалым хеҙмәтенең Башҡортостан Республикаһы буйынса идаралығы һәм хоҡуҡ һаҡлау органдары тыйылған уйын йорттарын асыҡлай. Мәҫәлән, ағымдағы йылдың беренсе яртыһында ошондай 13 йорттоң эшмәкәрлеге туҡтатылған.
Контроль рейдтар барышында тикшереү буйынса 40 протокол һәм акт төҙөлгән, штрафтар суммаһы 623 мең һум тәшкил иткән.
Һуңғы тикшереүҙәр Өфөнөң Киров, Ленин һәм Совет райондарында үткәрелгән. Улар һөҙөмтәһендә йәнә өс уйын йорто ябылған. 57 уйын ҡорамалы берәмеге тартып алынған.
Рәсәй Федераль һалым хеҙмәтенең Башҡортостан Республикаһы буйынса идаралығының матбуғат хеҙмәтенән хәбәр итеүҙәренсә, тыйылған уйын йорттарын, башлыса, башҡа төбәктәр халҡы, атап әйткәндә, Мәскәү ҡалаһы, Мәскәү һәм Силәбе өлкәләренән килгән кешеләр ойоштора. Еңел аҡса яратыусылар федераль закон менән тыйылмаған лотерея клубтары исеме аҫтында эш итә.
Психологтар фекеренсә, игромания — ауырыу, һәм наркоманиянан бер нимәһе менән дә ҡалышмай. Ул ҙур ауырлыҡ менән дауалана. Табиптар бындай сирлеләрҙең артасағын күҙаллай.
Уйын бизнесы менән көрәштә республика халҡынан Рәсәй Федераль һалым хеҙмәтенең Башҡортостан Республикаһы буйынса идаралығының ҡыҙыу линияһына килгән мәғлүмәт тә әүҙем файҙаланыла. 229-73-03 телефоны аша һәр ваҡыт законһыҙ уйын йорттары хаҡында хәбәр итергә мөмкин.


text:
Дәүләт Йыйылышы – Ҡоролтай парламент контроле кеүек эш алымын әүҙем файҙалана. Беҙ ҡабул иткән закондарҙың үтәлешен, граждандарҙың конституцион хоҡуҡтарының боҙолмауын күҙәтеү, ә улар боҙолған осраҡта парламент тикшереүе үткәреү һәм башҡарма, суд власы органдары менән берлектә проблеманы хәл итеү юлдарын эҙләү вәкәләтенә эйәбеҙ. Ошо норманы үтәү йәһәтенән 2016 йылдың көҙгө сессияһы ҡыҙыҡлы һәм көсөргәнешле булмаҡсы.
Парламенттағы һигеҙ комитеттың һәр береһе Башҡортостан Республикаһы закондарының үтәлеше тураһындағы мәғлүмәттәрҙе белешә ала. Атап әйткәндә, коллегалар етем балаларҙы торлаҡ менән тәьмин итеү, аҙыҡ-түлектең сифатын һәм хәүефһеҙлеге мәсьәләләрен, коммуналь хеҙмәттәрҙе ҡулланыу нормативтарын өйрәнергә ниәтләй.


text:
Өфөлә А.Э.Тюлькин исемендәге бөтә Рәсәй конкурсында ҡатнашыусы йәш рәссамдар тәбрикләнәсәк
30 августа Башҡорт дәүләт педагогия университетында 12.00 сәғәттә Александр Тюлькин исемендәге IX Бөтә Рәсәй балалар һынлы сәнғәт ижады конкурсында ҡатнашыусыларҙы тәбрикләү тантанаһы үтә. Сара танылған рәссамдың тыуыуына 125 йыл тулған көндә уҙғарыла. Бәйге Өфөнөң А.Э.Тюлькин исемен йөрөткән 2-се балалар һынлы сәнғәт мәктәбе башланғысы менән ойошторола.
Быйыл конкурсҡа Башҡортостан, Волга буйы федераль округы төбәктәре, Себер, Санкт-Петербург, Мурманск, Ҡаҙағстан вәкилдәре – йәмғеһе 300-ҙән ашыу бала үҙ эштәрен ебәргән. Йәш рәссамдар бәйгеһе дүрт йәш төркөмө буйынса һәм биш номинацияла үткәрелде.
Гран-приға 2-се балалар һынлы сәнғәт мәктәбендә белем алған 16 йәшлек Илдар Ғилманов лайыҡ булды. Уҡытыусыһы Ольга Фоминкова етәкселеге аҫтында ул «Иҫке Өфө» шәлкемен ижад иткән.


text:
Фото:
Стәрлетамаҡ районында меңдән ашыу «Георгий таҫмаһын» тараттылар
Фото:
Ошо көндәрҙә Стәрлетамаҡ районы ауыл биләмәләрендә Бөйөк Ватан һуғышында Еңеү көнөнә арналған «Георгий таҫмаһы» акцияһының беренсе этабы уҙҙы.
Район хакимиәтенең йәштәр эштәре буйынса комитетынан хәбәр итеүҙәренсә, 50 йәш волонтер ауылдарҙа, Бөйөк Еңеү тураһында иҫтәлек символы һәм донъяны фашизмдан ҡотҡарған ветерандарға мәңгелек хөрмәт күрһәтеү билдәһе булған, ҡара менән ҡыҙғылт-һары төҫтәге һыҙаттарҙан торған таҫмаларҙы таратты. Акция бер үк ваҡытта 20 ауыл биләмәһендә старт алды. Ике сәғәт эсендә йәш гвардиясылар меңдән ашыу таҫма таратты. Акцияның һуңғы этабы 9 майҙа Рощинский ауылының иҫтәлекле стелаһы эргәһендә үтәсәк – әҙәби-музыкаль композиция, митинг һәм сәскәләр һалыу.
Акция «Берҙәм Рәсәй» партияһының урындағы бүлексәһе ярҙамында үтә.


text:
10 ноябрҙә Башҡортостан профсоюздары пикет үткәрә
10 ноябрҙә республиканың мәғариф, һаулыҡ һаҡлау һәм мәҙәниәт профсоюздары Рәсәй Президенты һәм премьер-министрының йәмәғәт ҡабул итеү бүлмәләре, шулай уҡ Республика Йорто алдында санкцияланған пикеттар үткәрә. Пикеттар дөйөм Рәсәй акцияһының сираттағы этабы булып тора – улар ил буйлап бөтә ерҙә үткәрелә.
Профсоюз лидерҙары бюджет хеҙмәткәрҙәренең эш хаҡына властар иғтибарын йәлеп итергә теләй. 2009 йылдан хеҙмәт өсөн түләүҙең яңы системаһына күсеү бер ниндәй ыңғай һөҙөмтәләр бирмәне: хәҙер юғары квалификациялы хеҙмәткәрҙәрҙең эш хаҡы ҡәҙимге хеҙмәткәрҙәрҙең эш хаҡынан айырылмай, бынан тыш, производствоға ҡарамаған өлкәлә эш хаҡтары 2008 йылдан бирле индексацияланмай. Профсоюздар, РФ Хөкүмәте уларҙың тәҡдимен һанға һуҡмай һәм ғәмәлгә ингән закондарҙы эшләргә мәжбүр итергә маташып ҡарамай, тип иҫәпләй.


text:
Рөстәм Хәмитов «Эксперт» журналына интервью бирҙе
Башҡортостан Президенты Рөстәм Хәмитов «Эксперт-Урал» журналына интервьюла 2014 йылда ниндәй үҫеш нөктәләренә ставка ҡуясағы тураһында һөйләне. Үҫеш өсөн республика етәкселеге иҡтисадтың ниндәй өлкәләрендә ресурстар эҙләйәсәге тураһында һорауға, төбәк башлығы, 2016 йылға тулайым төбәк продукты буйынса күрһәткестәрҙе 1,5 триллион һумға тиклем тулыһынса үҫтереп була, һәм ул тәү сиратта эске резервтар иҫәбенә, эшләп килгән сәнәғәт комплексын модернизациялау юлы менән өлгәшеләсәк, тип яуапланы.
«Хәҙер беҙ һәр предприятие менән тиерлек шәхсән эшләйбеҙ – ике яҡтың да йөкләмәләр нигеҙендә үҫеш варианттарын билдәләйбеҙ, ярҙам тәҡдим итәбеҙ һәм күрһәтәбеҙ. Сәнәғәтселәр менән маҡсатыбыҙ уртаҡ – етештереү күләмен арттырыу, иҡтисадты диверсификациялау, яңы эш урындарын булдырыу. Был кәрәкле һөҙөмтә бирәсәк», — тип билдәләне Рөстәм Хәмитов. Уның әйтеүенсә, «үҫеш өсөн мөмкинлектәр бөтә өлкәләрҙә – машина эшләүҙә, еңел сәнәғәттә, радиоэлектроникала бар. Әммә, нефть химияһындағы һәм химия производствоһындағы кеүек, үҫеш потенциалы бер ниндәй өлкәлә лә юҡ. Унан да бигерәк, минең ышаныуымса, химия производствоһы тотош ил үҫеше драйверҙарының береһе булыуы ихтимал. Беҙҙә сеймал күп, эске ҡулланыу ғәйәт ҙур, әммә үҙебеҙҙең баҙарҙарҙа химия предприятиеларының юғары технология продукциялары һатылмай тиергә була. Төп производство эре тоннажлы химияға – пластикка, минераль ашламаларға йүнәлтелгән – һәм ул экспортҡа сыға. Беҙ һуңғы продукцияны етештерергә өйрәнергә, эске ихтыяж талаптарын тәьмин итергә тейеш. Пластиктан аҙмы-күпме мөһим әҙер продукцияны сит илдән алабыҙ, үҙебеҙҙең производство юҡ тиерлек. Беҙ бының турала төрлө кимәлдәрҙә һөйләйбеҙ. Аңлашыу бар, әммә был процесс оҙаҡҡа һуҙыла. Был йүнәлештә уйланылған дәүләт сәйәсәте кәрәк. Кластер үҫеше кәрәк: химик комплекс Совет осоронда берҙәм бөтөн һымаҡ формалашҡан. Хәҙер ул технологик айырылған, шәхси корпорациялар араһында бүленгән. Берҙәм технологик һәм сеймал киңлеген тергеҙергә, өлкә эсендәге кооперацияны көсәйтергә кәрәк, был осраҡта предприятие хатта төрлө милекселәрҙеке булһа ла ярай».
Аҙ тонналы нефть химияһынан тыш, республика иҡтисадын үҫтереү өсөн радиоэлектроника, энергияны файҙалы тотоноу ҡорамалдары производствоһы, инфраструктура, мәғлүмәти технологиялар, хеҙмәттәр һәм туризм өлкәһе – яңы ориентирҙар булыуы ихтимал. Әммә улар эшләһен өсөн бөтә инновацион инфраструктура – техник парктар, бизнес-инкубаторҙар, кластерлы үҫеш үҙәктәре, технологиялар трансферты бөтә ҡеүәт менән эшләргә тейеш. Был мәсьәләләрҙе хәл итеүҙә федераль үҙәктең ярҙамы бик кәрәк.
Тағы ла бер үҫеш нөктәһе тип Рөстәм Хәмитов агросәнәғәт комплексын атаны. Хәҙер агросәнәғәт комплексынды дөйөм 70 миллиард һумдан ашыу 18 эре проект тормошҡа ашырыла. Уларҙың икәүһе – 12 һәм 6 миллиард һумға – һөтсөлөк производствоһын үҫтереүгә йүнәлтелгән. Сусҡа ите һәм күркә ите етештереү буйынса ҙур проект бар. Агросәнәғәт комплексының икенсе мөһим йүнәлеше – фермерлыҡты һәм шәхси ярҙамсы хужалыҡтарҙы үҫтереү. Башланғыс капитал сифатында улар 10 миллион һумға тиклем грант ала.
Журналда интервьюла Рөстәм Хәмитов торлаҡ-коммуналь хужалыҡ үҫешенә, республиканың инвестиция йәлеп итеүсәнлегенә, эре сәнәғәт объекттары төҙөлөшөнә, федераль үҙәк менән үҙ-ара мөнәсәбәттәргә, урындағы үҙ идара органдары булдырыуға һәм уларҙың иҡтисадта ҡатнашыуына, бюджетты планлаштырыуға, ШОС һәм БРИКС халыҡ-ара саммиттарын үткәреүгә әҙерлеккә, дини ойошмалары йәшәйешенә ҡағылған һорауҙарға яуап бирҙе.
«Эксперт-Урал» журналына Рөстәм Хәмитов интервьюһының тулы тексы БР Президентының рәсми сайтында урынлаштырылған.


text:
Башҡортостанда медикаменттар, тәмәке һәм кейем-һалым ҡиммәтләнгән Фото: автор фотоһы
Башҡортостанда медикаменттар, тәмәке һәм кейем-һалым ҡиммәтләнгән
Башҡортостанда медикаменттар, тәмәке һәм кейем-һалым ҡиммәтләнгән Фото: автор фотоһы
ӨФӨ, 2015 йыл, 8 декабрь. /«Башинформ» мәғлүмәт агентлығы, Ксения Калинина/.
Башҡортостанда медикаменттар, тәмәке һәм кейем-һалым ҡиммәтләнгән. Статистиктар иҫәпләүенсә, ошо йылдың 11 айы йомғаҡтары буйынса инфляция кимәле 2014 йылғы күрһәткестән 1,6 процентҡа юғарыраҡ. Был аҙыҡ-түлек тип һаналмаған тауарҙарға хаҡтарҙың тиҙ артыуына бәйле. Медикаменттарға, йыуыу, таҙартыу сараларына, алтын биҙәүестәргә, тәмәкегә хаҡтар 1,2-1,3 тапҡырға, электр тауарҙарының ҡайһы бер төрҙәренә — 15,1-37,8, кейем-һалымға, аяҡ кейемдәренә 11,1-27,1 процентҡа күтәрелгән.
2015 йылдың ноябрендә аҙыҡ-түлек тип һаналмаған тауарҙарға хаҡтарҙың артыуы уҙған айҙың кимәленә тап килгән (0,6 һәм 0,8 процент). Миҙгелле өҫ һәм аяҡ кейемдәренең — 1,4-5,6, шәхси гигиена предметтарының 1,9-4,9 процентҡа ҡыйбатланыуы күҙәтелгән. Шуның менән бергә бер айҙа алтын биҙәүестәргә хаҡтар 2,9 процентҡа төшкән, ә медикаменттарға хаҡтар индексы 98,2 проценттан алып (глицин) 107,7 процентҡа тиклем (офтан катахром) үҙгәргән. Дизель һәм газ-мотор яғыулығы (2,9-3,8 процентҡа), Рәсәйҙә йыйылған сит ил маркалы еңел автомобилдәр (2,5), тәмәке (2,4) ҡиммәтләнгән, тип билдәләнеләр статистик ведомствола.


text:
Төбәктә урман янғындарын һүндереүгә 9 меңдән ашыу кеше һәм 800 берәмек техника йүнәлтеләсәк
Башҡортостанда 2013 йылға урман янғындарын һүндереү планы 2757 кешенән торған махсус төркөмдө һәм 509 берәмек техника йәлеп итеүҙе күҙ уңында тота. Шулай уҡ урман янғындарын һүндереүгә быйыл урман биләмәләрен ҡуртымға алыусыларҙы ла йәлеп итеү планлаштырыла. Улар 723 кеше һәм 329 берәмек техника һәм ҡорамал йүнәлтәсәк.
БР Урман хужалығының матбуғат хеҙмәтенән хәбәр итеүҙәренсә, урындағы халыҡты урман янғындарын һүндереүгә йәлеп итеү буйынса оператив планға яршлы, бындай сараларҙа 5710 кешенең ҡатнашыуы көтөлә.
2012 йылда Башҡортостандың урман фонды биләмәһендә 220 урман янғыны теркәлгән. Уттан зыян күргән майҙан 1564 гектарҙан ашыу тәшкил иткән.
Урман янғындарын һүндереү тиҙлеге үткән йылда 74,1 процент тәшкил итткән, икенсе төрлө әйткәндә, 163 янғын тәүлек эсендә һүндерелгән.


text:
Башҡортостан Хөкүмәте 2014 йылда үҙ эшенең приоритеттарын билдәләне
Башҡортостан Хөкүмәте 2014 йылда үҙ эшмәкәрленең өҫтөнлөклө йүнәлештәрен раҫланы. Һөҙөмтәле дәүләт идара итеү сиктәрендә, атап әйткәндә, 2020 йылға тиклем Республиканың Социаль-иҡтисади үҫеш стратегияһына төҙәтмәләр индереү уйланыла. Һөҙөмтәлә тулайым төбәк продуктын – кәм тигәндә 5 процентҡа, сәнәғәт производствоһы индексын – кәм тигәндә 4 процентҡа, төп капиталға инвестициялар күләмен кәм тигәндә 6 процентҡа үҫтереү көтөлә.
Хөкүмәт планында «БР стратегик планлаштырыу тураһында» закон, төбәктең территориаль үҫеше концепцияһын әҙерләү һәм ҡабул итеү, шулай уҡ башҡарма власть органдары эшмәкәрлегенең һөҙөмтәлелеген арттырыуға йүнәлтелгән башҡа сараларҙы тормошҡа ашырыу.


text:
Республикаға диспансерлаштырыу планын арттырҙылар
“Һаулыҡ” милли проекты сиктәрендә Башҡортостанда “Өҫтәмә диспансерлаштырыу” йүнәлеше буйынса эштең уңышлы үткәрелеүе һөҙөмтәһендә РФ Һаулыҡ һаҡлау һәм социаль үҫеш министрлығы диспансерлаштырыу планын 40 мең кешегә тиклем арттырыу тураһында ҡарар ҡабул итте. Хәҙер Башҡортостан Республикаһы федераль бюджеттан өҫтәмә рәүештә 46,7 миллион һум аҡса аласаҡ. Был турала БР Һаулыҡ һаҡлау министрлығының матбуғат хеҙмәтенән хәбәр иттеләр.
2008-2009 йылдарҙа Рәсәй Федерацияһының мотлаҡ медицина страховкалауы системаһында страховкаланған бөтә эшләүсе граждандары өҫтәмә диспансерлаштырыу үтә.
Диспансерлаштырыу терапевт, акушер-гинеколог, невролог, уролог (ирҙәр өсөн), хирург, офтальмолог, эндокринолог тарафынан үткәрелә. Диспансерлаштырыу сиктәрендә холестерин, ҡандағы шәкәр кимәле тикшерелә, электрокардиография, флюорография, 40 йәштән өлкән ҡатындарға маммография үткәрелә.


text:
Сәнәғәт һәм тышҡы иҡтисади бәйләнештәр министры - Юрий Пустовгаров
Башҡортостан Республикаһы Президенты 2009 йылдың 20 мартындағы Указы менән Пустовгаров Юрий Леонидовичты Башҡортостан Республикаһы Хөкүмәте Премьер-министры урынбаҫары — Башҡортостан Республикаһының сәнәғәт һәм тышҡы иҡтисади бәйләнештәр министры итеп тәғәйенләне.
Указ ҡул ҡуйған көндән көсөнә инде.
* * *
Юрий Пустовгаров 1964 йылдың 8 ноябрендә Белорет ҡалаһында тыуған. Юғары белемле — Магнитогорск дәүләт техник университетын тамамлаған.
Хеҙмәт эшмәкәрлеген 1986 йылда Өфө моторҙар эшләү берекмәһендә инженер-технолог булып башлай.
1986 йылдан 1996 йылға тиклем — "Өфө моторҙар эшләү производство берекмәһе" асыҡ акционерҙар йәмғиәтендә көрәк менән ҡойоу цехы начальнигы урынбаҫары, технологик бюро начальнигы, план-иҡтисад бүлеге етәксеһе.
1996-2004 йылдарҙа — "Өфө моторҙар эшләү производство берекмәһе" асыҡ акционерҙар йәмғиәте генераль директоры урынбаҫары , коммерция, техник директор.
2004-2006 йылдарҙа — "Өфө моторҙар эшләү производство берекмәһе" асыҡ акционерҙар йәмғиәтенең генераль директоры.
2006 йылдан әлеге ваҡытҡа тиклем — Башҡортостан Республикаһы Хөкүмәте Премьер-министры урынбаҫары, Башҡортостан Республикаһының сәнәғәт, инвестиция һәм инновация сәйәсәте министры.
Юрий Пустовгаровҡа "Башҡортостан Республикаһының атҡаҙанған машина эшләүсеһе" тигән маҡтаулы исем бирелгән.


text:
Ҡырымда Башҡортостандың вәкиллеге ойошторолдо
Ҡырымда Башҡортостандың вәкиллеге ойошторолдо. Тейешле Указға Башҡортостан Республикаһы Президенты Рөстәм Хәмитов ҡул ҡуйҙы. Вәкиллек Симферополдә Башҡортостан һәм Ҡырым араһында ике яҡлы отошло сауҙа-иҡтисади, ғилми-техник, мәҙәни һәм гуманитар бәйләнештәрҙе киңәйтеү һәм тәрәнәйтеү маҡсатында асыласаҡ. Был хаҡта дүшәмбе, 21 апрелдә, республика башлығының матбуғат хеҙмәте хәбәр итте.
Ҡырымда Башҡортостандың вәкиле итеп Рөстәм Вилданов тәғәйенләнде.
Белешмә:
Рөстәм Ильяс улы Вилданов 1962 йылдың 11 сентябрендә Өфөлә тыуған. Өфө авиация институтын тамамлаған. Хеҙмәт эшмәкәрлеген 1989 йылда Өфө авиация институтында бүлек начальнигы булып башлай.
1989-1992 йылдарҙа – «Когалымнефтегаз» етештереү берләшмәһендә конструкторҙар-технология бүлеге начальнигы.
1989-1992 йылдарҙа – «БРОТЭКС» акционерҙар йәмғиәтенең генераль директор урынбаҫары.
1993-1998 йылдарҙа – «Лукойл» төркөмөнә ҡараған «Лукойл-Урал», «Лукойл-Уралнефтегаз», «Лукойл-Башҡортостан» компанияларының генераль директоры.
1999-2001 йылдарҙа – «Транснефть» Сауҙа йорто директоры урынбаҫары.
2001-2002 йылдарҙа – «КазТрансГаз» ябыҡ акционерҙар йәмғиәтенең Мәскәүҙәге вәкиллегендә генераль директор урынбаҫары, «АТНК-ИНВЕСТ» яуаплылығы сикләнгән йәмғиәтенең тышҡы иҡтисади эшмәкәрлек буйынса директор урынбаҫары.
2002-2007 йылдарҙа – «Евро-Азия-Ойл АГ» акционерҙар компанияһы Мәскәүҙәге вәкиллеге башлығы урынбаҫары.
2007-2008 йылдарҙа – Мәскәүҙә «Рәсәй нефть экспорты» ябыҡ акционерҙар йәмғиәтенең коммерция директоры.
2008-2009 йылдарҙа – Дельта Авто директорҙары советы ағзаһы, 2010 йылда – килешеү буйынса консультант.
2011 йылда – Башҡортостан Республикаһы Сауҙа-сәнәғәт палатаһының Мәскәүҙәге рәсми вәкиле.
2011-2013 йылдарҙа – БР Рәсәй Федерацияһы Президенты янындағы Тулы хоҡуҡлы вәкиле.
2013 йылдан алып әлегә тиклем – Башҡортостан Республикаһының Рәсәй Федерацияһы Президенты янындағы Тулы хоҡуҡлы вәкиленең беренсе урынбаҫары.


text:
Рәсәй Президенты Мөрәжәғәтнамәһе беҙ йәшәгән ваҡытҡа һәм шарттарға тап килә – Константин Толкачев
ӨФӨ, 2014 йыл, 4 декабрь. /«Башинформ» мәғлүмәт агентлығы, Арина Рәхимҡолова/.
— Рәсәй Президентының Федераль Йыйылышҡа йыллыҡ Мөрәжәғәтнамәһе беҙ йәшәгән ваҡытҡа һәм шарттарға тап килә. Владимир Путин әйберҙәрҙе үҙ исемдәре менән атаны: күп кенә дәүләттәр өсөн милли ғорурлыҡ – күптән онотолған төшөнсә, ә суверенитет – ярамаҫлыҡ зиннәт. Ул ҡаты ғына яңғыраны, әммә ҡапма-ҡаршы түгел, Рәсәй донъя өсөн асыҡ һәм ябылырға йыйынмай, — тип тип Мөрәжәғәтнамәгә комментарий бирҙе Башҡортостан Республикаһы Дәүләт Йыйылышы – Ҡоролтай Рәйесе Константин Толкачев.
Республика парламенты спикеры билдәләүенсә, программа документында йәмғиәт тормошоноң бөтә өлкәләре ҡуҙғатыла, масштаблы маҡсаттар ҡуйыла һәм уларға ирешеү юлдары билдәләнә, ә Мөрәжәтнамәне аңлатып биреү Рәсәй Федерацияһының стратегик ҡыҙыҡһыныуҙарын иҫәпкә алыуға нигеҙләнә.
— Ил Президенты иҡтисад өлкәһендәге ҡыҙыҡлы инициативаларҙы уҡып ишеттерҙе. Иң тәүҙә, алдағы дүрт йылға ғәмәлдәге һалым шарттарын нығытыу тәҡдимен билдәләр инем. Ул планлаштырыу офоғон киңәйтә, тотороҡло үҫеш өсөн шарттар булдыра, иртәгәге көнгә ышаныслылыҡ бирә. Капиталды тулыһынса амнистиялау тураһындағы фекер бик ваҡытлы яңғыраны – аҡса ил иҡтисадына эшләргә тейеш. Бизнес-берләшмәне башҡа идеялар ҙа – административ контролде кәметеү, һалым йөгөн еңеләйтеү, аңлы импортты алмаштырыу ҡыуандырыр тип уйлайым. Ил үҫеше үҙебеҙҙән, эш урындарында ултырыусы һәм кемебеҙҙән тора, — тине Константин Толкачев.


text:
Төбәктәге дүрт мәктәп – «ҡара исемлектә»
Мәкәш ауылы (Дәүләкән районы), Ҡуянтау ауылы (Баймаҡ районы) урта дөйөм белем биреү мәктәптәре, Өфөнөң 101-се урта мәктәбе һәм 102-се башҡорт гимназияһы, янғын хәүефһеҙлеге өлкәһендә етди ҡағиҙә боҙоуҙар асыҡланыуы сәбәпле, Рәсәй Ғәҙәттән тыш хәлдәр министрлығының “ҡара исемлеге”нә эләкте.
Был белем биреү учреждениеларының һәр береһе буйынса һорауҙар бар – ҡайҙалыр янғын сигнализацияһы эшләмәй йәки юҡ, ҡайҙалыр ағас конструкцияларҙы уттан һаҡлау эшкәртеүе үткәрелмәгән һәм башҡалар. Дәүләт янғын надзоры хеҙмәткәрҙәре иҫәпләүенсә, бөтә был ҡағиҙә боҙоуҙар бик күңелһеҙ эҙемтәләргә — янғын сығыуға һәм шуның һөҙөмтәһендә кешеләрҙең имгәнеүенә һәм һәләк булыуына килтереүе ихтимал.
Шул уҡ ваҡытта, янғын һағы инспекторҙары әйтеүенсә, бөтә ҡағиҙә боҙоуҙарҙы төҙәтергә мөмкин, хәҙер уларҙы бөтөрөү буйынса саралар күрелә.
РФ Ғәҙәттән тыш хәлдәр министрлығының “ҡара исемлеге”нә илдең төрлө төбәктәренән бөтәһе 94 белем биреү учреждениеһы эләкте.


text:
Өфөнөң Уставы үҙгәрә
Уға байтаҡ өҫтәлмәләр, яңылыҡтар ҙа индерелә. Устав үҙгәреше буйынса йәмәғәт тыңлауҙары Ҡала мәҙәниәт һарайында үтте. Үҙгәрештәр тәү сиратта федераль ҡануниәттәге яңылыҡтарға бәйле.
Мәҫәлән, хәҙер Өфө ҡала шураһына һайлауҙар ҡатнаш система буйынса буласаҡ. Йәғни депутаттарҙың яртыһы фирҡә исемлеге буйынса, икенсе өлөшө бер мандатлы округтарҙан һайланасаҡ.
Яңыртылған Уставта Ҡала округының иҫәп-хисап комиссияһы тураһында ла пункт бар. Ул иһә Республика контроль-иҫәп палатаһының ҡала кимәлендәге аналогы булырға тейеш.


text:
Шәкәр сөгөлдөрөнән алынған иң юғары уңыш – Шишмә районында
Шәкәр сөгөлдөрөнән иң юғары уңыш бөгөн Шишмә районында алына – гектарынан 298 центнер. Республика буйынса шәкәр сөгөлдөрөнән уртаса уңыш гектарынан 245 центнерҙы тәшкил итә, тип хәбәр итә БР Ауыл хужалығы министрлығының матбуғат хеҙмәте.
«БР Ауыл хужалығын консультациялау үҙәге» дәүләт учреждениеһының мәғлүмәт-аналитика бүлеге мәғлүмәттәренә ярашлы, 16 сентябргә ҡарата шәкәр сөгөлдөрө үҫтереү менән шөғөлләнгән 27 райондың һигеҙ район хужалыҡтарында шәкәр сөгөлдөрө йыйыла. Был культура плантацияларының дөйөм майҙаны республикала 64 мең гектарҙан аша. Ураҡ башланғандан алып татлы тамыраҙыҡтар 4013 га майҙанда йыйып алынған, планға ҡарата был 6 процентты тәшкил итә, 98 мең тоннанан ашыу шәкәр сөгөлдөрө ҡаҙып алынған.
Әлшәй һәм Благовар райондары эшсәндәре майҙандарының яҡынса биштән бер өлөшөндә шәкәр сөгөлдөрөн йыйып алған (21% һәм 22%). Тап ошо райондарҙа был техник культураға иң ҙур баҫыуҙар бүленгән.


text:
Март (Буранай)
Март (Буранай)
Байрамдар, тантаналар[үҙгәртергә | вики-тексты үҙгәртергә]
Халыҡ-ара[үҙгәртергә | вики-тексты үҙгәртергә]
- 1 март — Бөтә Донъя граждандар оборонаһы көнө.
- 8 март — Халык-ара ҡатын-ҡыҙҙар көнө.
- 15 март — Халыҡ-ара ҡулланыусылар хоҡуҡтарын һаҡлау көнө.
- 21 март — Халыҡ-ара ер көнө.
- 22 март — Бөтә донъя һыу ресурстары көнө.
- 23 март — Бөтә донъя метереология көнө.
- 24 март — Бөтә донъя туберкулезға ҡаршы көрәш көнө.
- 27 март — Халыҡ-ара театр көнө
Рәсәй[үҙгәртергә | вики-тексты үҙгәртергә]
- 10 март — Рәсәй Федерацияһы архивтары көнө.
- 11 март — Геодезия һәм картография хеҙмәткәрҙәре көнө.
- 18 март — Сауҙа, халыҡҡа көнкүреш хеҙмәте күрһәтеү һәм торлаҡ-коммуналь хужалыҡ хеҙмәткәрҙәре көнө.
- 25 март — Рәсәй Федерацияһының мәҙәниәт хеҙмәткәрҙәре көнө
- 27 март — Рәсәй Федерацияһы Эске эштар министрлығының Эске ғәскәрҙәре көнө.
- 29 март — РФ Ҡораллы көстәренең юридик хеҙмәт белгестәре көнө.
Башҡортостан[үҙгәртергә | вики-тексты үҙгәртергә]
- 17 март — Башҡортостан Республикаһы именлек органдары хеҙмәткәрҙәре көнө.
- 27 март — Советтарҙың V Бөта башҡорт съезы Башҡорт АССР-ының тәүге Конституцияһын раҫлаған көн.
- 31 март — Федератив договорға һәм Федератив договорға Башҡортостан Республикаһынан Ҡушымтаға ҡул ҡуйған көн.
Мосолман[үҙгәртергә | вики-тексты үҙгәртергә]
- 30 март — Мәүлит кисе (2007).


text:
Тыныслыҡ
Тыныслыҡ — ил, дәүләт тарихындағы төрлө хәрби хәрәкәт, һуғыш мәшәҡәттәр булмаған, тауышһыҙ, шау-шыуһыҙ осор. Тыныслыҡ халыҡтар именлеге мәнфәғәтендәге һуғышһыҙ тышҡы сәйәсәткә, солох килешеүенә һәм башҡа докуметтарға нигеҙләнә. Һуғыш башланғас тыныслыҡ боҙола. Ижтимағи һәм шәхси хәүефһәҙлекһеҙ тыныслыҡ булмай.
Р. Джексон билдәләгәнсә[1], 1945 йылдан алып планетала барлығы 26 тыныс көн булған.
Йөкмәткеһе
Һуғыш һәм тыныслыҡ[үҙгәртергә | вики-тексты үҙгәртергә]
Теләһә ниндәй һүғыш маҡсаты — тыныслыҡ булдырыу.
Һуғыш маҡсаты — һүғышҡа тиклем булған тыныслыҡтан яҡшыраҡ тыныслыҡ булдырыу. Б. Г. Лиддел Гарт
Һуғыш башланыр алдынан булған осор хәрби бәрелешкә әҙерләнеү менән һүрәтләнә. Дәүләт ҡазнаһынан хәрби ҡолалланыү өсөн аҡса бүленә. Халыҡҡты һуғышҡа әҙерләү башлана.
Еңеүсе яҡтың ҡуйған шарттарына күнеп, һуғышты туҡтатҡас тыныслыҡ башлана. Һуғыштан һуң тыныс осор тыныслыҡты нығытыу, һүғыш емеректәрен төҙәтеү, иҡтисадты үҫтереү өсөн күп сығымдар иенән һүрәтләнә.
Күп халыҡтарҙың сәләмләүе тыныслыҡ теләүҙе аңлата, мәҫәлән Әссәләмәлейкум, Шалом Алейхем.
Ойошмалар[үҙгәртергә | вики-тексты үҙгәртергә]
Таныслыҡты һаҡлау өсөн дәүләттәр төрлө ойошмалар төҙөй. Мәҫәлән, Берләшкән Милләттә Ойошмаһы (БМО).
Тыныслыҡ өсөн Нобель премияһы[үҙгәртергә | вики-тексты үҙгәртергә]
Тыныслыҡ өсөн Нобель премияһы тыныслыҡ, халыҡтар дуҫлығы булдырыу өсөн ҙүр өлөш кереткән шәхестәргә бирелә.
- 1906 — Теодор Рузвельт
- 1917, 1944, 1963 — «Ҡыҙыл тәре» халыҡ-ара комитеты
- 1964 — Мартин Лютер Кинг
- 1971 — Вилли Брандт
- 1975 — Андрей Сахаров
- 1979 — Тереза Инә
- 1983 — Лех Валенса
- 1989 — Далай-лама XIV
- 1990 — Михаил Горбачёв
- 1991 — Аун Сан Су Чжи
- 1993 — Нельсон Мандела, Фредерик Виллем де Клерк
- 1994 — Ясир Арафат, Шимон Перес, Ицхак Рабин
- 2001 — БМО, Кофи Аннан
Тыныслыҡ күгәрсене[үҙгәртергә | вики-тексты үҙгәртергә]
Тыныслыҡ күгәрсене — Икенсе бөтә донъя һуғышынан һүң Бөтә донъя тыныслыҡ яҡлылыр конгресынан һүң популяр булған әйтем.
Беренсе Бөтә донъя тыныслыҡ яҡлылыр конгрессы 1949 йылда Парижда һәм Прагала үтә. Конгресс эмблемаһын Пабло Пикассо эшләй. Эмблемала суҡышында зәйтүн ботағы тотҡан аҡ күгәрсен төшөрөлгән.
Тыныслыҡ һаҡлаусы территориялар[үҙгәртергә | вики-тексты үҙгәртергә]
Ер шарында тыныслыҡ оҙаҡ һаҡланған территориялар бар.
Иҫкәрмәләр[үҙгәртергә | вики-тексты үҙгәртергә]
- ↑ Jackson R. J. NATO and Peacekeeping
Көнсығыш Европа Икенсе бөтә донъя һуғышынан һуң 60 йыл тыныслыҡта йәшәй.


text:
Башҡортостан һөт малсылығында алдынғылыҡты һаҡлаясаҡФото: Андрей Старостин, Олег Яровиков
Башҡортостан һөт малсылығында алдынғылыҡты һаҡлаясаҡ
Башҡортостан һөт малсылығында алдынғылыҡты һаҡлаясаҡФото: Андрей Старостин, Олег Яровиков
ӨФӨ, 2015 йыл, 20 апрель. /«Башинформ» мәғлүмәт агентлығы, Розалиә Вәлиева/.
Башҡортостанда һөт етештереүселәрҙең эшмәкәрлегенә күберәк иғтибар бүлергә кәрәк. Был хаҡта республика Башлығы Рөстәм Хәмитов 17 апрелдә Ауыл хужалығы министрлығында Рәсәйҙең ауыл хужалығы министры Николай Федоров ҡатнашлығында үткән кәңәшмәнән һуң белдерҙе.
— Эш кәңәшмәһендә беҙ һөт сәнәғәте мәсьәләләрен ентекле тикшерҙек. Эш шунда: бөгөнгө көндә беҙгә кәрәкле булған динамика юҡ, — тине Рөстәм Хәмитов. — Башҡортостан — Рәсәйҙең һөт етештереү төбәге. Әлеге ваҡытта алдынғылар рәтендәбеҙ. Шулай ҙа беҙгә күп нәмәгә өйрәнәһе бар. Шул иҫәптән ҡайҙан, нисек аҡса табыу буйынса ла. Рәсәйҙең ауыл хужалығына өҫтәмә рәүештә 650 миллиард бүленәсәк. Беҙҙең өлөш 20 миллиард самаһы булыр тип уйлайбыҙ. Ошо аҡсаларҙы йәлеп итә белергә кәрәк. Беҙ малдарҙың туҡланыу рационы өҫтөндә эшләргә, «500 ферма» программаһына яңы импульс бирергә тейешбеҙ. Һорауҙар күп. Тағы ла бер кәңәшмә үткәрәсәкбеҙ. Һөт һәм һөт продукцияһы етештереү темаһы буйынса төбәк-ара кәңәшмә уҙғарырға ниәтләйбеҙ. Алдынғылыҡты бирмәйәсәкбеҙ, — тип билдәләне республика Башлығы.
Министрҙың һүҙҙәренсә, 2015 йылда импортҡа бәйле ит һәм ит ризыҡтары проблемаһы булмаясаҡ. Аҙыҡ-түлек хәүефһеҙлеге доктринаһы талаптарына ярашлы, үҙебеҙҙә етештерелгән продукция менән тәьмин итеү 85 процент кимәлендә булырға тейеш. Былтырғы йомғаҡтар буйынса күрһәткес 83 процентҡа еткән. Быйыл, шулай уҡ 2016 йылда, билдәләнгән сикте үтергә, хатта ит продукцияһын экспортҡа сығарыу планлаштырыла.
Ауыл хужалығы ведомствоһы башлығы етешһеҙлектәрҙе лә атаны. Был — һөт һәм һөт продукцияһы етештереү.
— Рәсәйҙең яңы тарихында тәүге тапҡыр алға китеш бар. Беҙ һөт етештереү күләмен кәметеү буйынса 25 йыллыҡ кире йүнәлеште туҡтаттыҡ, — тине Николай Федоров. — 2015 йылдың тәүге өс айында ыңғай динамика күҙәтелә. Республиканың мөмкинлектәрен иҫәпкә алғанда, Башҡортостанда күпте эшләргә мөмкин. Бында кешеләр ергә береккән, еңел тормош эҙләп ҡалаға китмәй.
Министр аграрийҙарға федераль бюджеттан күрһәтеләсәк ярҙам хаҡында һөйләне. Уның һүҙҙәренсә, аграрийҙарға булышлыҡ итеү өсөн 650 миллиард һум аҡса бүленәсәк.


text:
Һөҙһөт
Һөҙһөт (диалекттарҙа: һөтөт, һөтөтөт, һупапай, һоңҡолдауыҡ һ.б., урыҫ. Удо́д, лат. Upupa epops) — күгәрсендән бәләкәйерәк, супайлы, кәкре суҡышлы сыбар ҡош. Күмәкләшеп йөрөйҙәр. Башында ҙур ғына өлпөһө бар. Дөйөм төҫө ҡыҙғылт һары, ҡорһағы аҡ. Бүркендә һәм ҡанаттарында сем ҡара һыҙыҡтар бар. Оҙон суҡышы аҫҡа табан кәкерәйеерәк тора. Башҡа ҡоштар менән бутарлыҡ түгел.
Тоноҡ тауышы алыҫҡа ишетелә: «һуп-һуп-һуп» йәки «һуп-пуп-пуп-пу». Һирәк ағаслы асыҡ урындарҙа йәшәй. Себен, ҡуңғыҙ, селәүсен, ҡорттар менән туҡлана. Күсмә ҡош. Киң таралған. Ағас ҡыуышында, таш өйөмдәрендә, өңдәрҙә, иҫке ҡоролмаларҙың ярыҡтарында оялай. 4—7 бөртөк йомортҡаһы була. Зарарлы бөжәктәрҙе ҡырып файҙа килтерә.
Һылтанмалар[үҙгәртергә | вики-тексты үҙгәртергә]
- Э.Ф. Ишбирҙин. Башҡортостан ҡоштары. Өфө,1986 й.
- Музыкаль файл — Һөҙһөт тауыштары
- Һөҙһөт тураһында ҡыҫҡа фильм
{{|uk}}
{{|de}} {{|ru}}